Downloaded from YTS.MX
‎(ภาพยนตร์เรื่องนี้มีภาพอธิบาย)
Official YIFY movies site: YTS.MX
‎(ความรุนแรงทางเพศ ‎ที่อาจไม่เหมาะสมกับผู้ชมบางคน)
‎(โปรดใช้วิจารณญาณในการรับชม)
‎ทุกคนพร้อมไหมคะ
‎เพราะฉันจะพูดแค่ครั้งเดียวเท่านั้น
‎นานถึงหนึ่งปี 11 เดือน
‎ที่ครอบครัวเสียใจกับการสูญเสียคนคนนี้ไป
‎และในวันเสาร์ คุณเรียกมันว่าละครน้ำเน่า
‎ในวันอาทิตย์ ‎คุณเปรียบเทียบมันกับหนังของอัลโมโดบาร์
‎นี่ไม่ใช่ละครน้ำเน่า
‎มันเป็นการพิจารณาคดีของเด็กสาวอายุ 19 ปี
‎มีการค้นหาหญิงอายุ 19 ปีในมิฆาส มาลากา
‎โรซิโอ วานนิงคอฟ
‎ทุกคนต่างก็ทำข่าวเรื่องนี้ ‎หนังสือพิมพ์ โทรทัศน์ วิทยุ
‎มันเป็นหนึ่งในหลายคดีที่โด่งดังที่สุด ‎ในช่วงหลายปีที่ผ่านมาและในยุคของมัน
‎ทุกที่ในสเปน ‎ไม่ใช่แค่โกสตาเดลโซล ไม่ใช่แค่มาลากา
‎เรื่องนี้มีทุกอย่างสำหรับนักข่าวและหนังสือพิมพ์
‎มันเป็นคดีที่สำคัญมาก ‎ซึ่งคนทั้งประเทศให้ความสนใจ
‎อาชญาวิทยาพยายามค้นหาเพื่อตอบคำถามที่ว่า
‎"ทำไมคนบางคนถึงล้ำเส้น ‎และลงเอยด้วยการฆ่าคน"
‎ผมเป็นทนายความและนักอาชญาวิทยา ‎ผมว่าคดีนี้เป็นตัวอย่าง
‎สำหรับนักศึกษากฎหมายทุกคน
‎บางครั้งฉันก็ประหลาดใจ ‎กับค่าอันน้อยนิดของชีวิตผู้หญิง
‎(ผลงานภาพยนตร์สารคดีจาก NETFLIX)
‎(ลา กาลา เด มิฆาส ‎อันดาลูเซีย สเปน)
‎(ฟรังก์ฟัวร์เทอร์ อัลล์เกอไมเนอ ‎เดอะนิวยอร์กไทมส์ ไฟแนนเชียลไทมส์)
‎ตอนแรกพวกเรามีกันหลายคน ‎และโรซิโอก็อยู่ที่นั่นตั้งแต่แรก
‎เธอไม่ได้ชอบฟุตบอลมากนัก
‎แต่เธอมีความสุขกับ ‎ช่วงเวลาสนุกๆ ที่เรามี และก็…
‎เธอลองเล่นแล้วก็ชอบมัน
‎เธอใส่เสื้อเบอร์หก เป็นเบอร์ที่เธอชอบ
‎- ใช่ค่ะ เบอร์หก ‎- เราต่างก็มีเบอร์ของตัวเอง
‎เบอร์ของเราเองที่ได้รับมา ‎เราจะทะเลาะกันถ้ามีใครเปลี่ยนมัน
‎- ครอบครัวและเพื่อนๆ ของเรานั่งตรงนี้ ‎- ใช่
‎มากันหมดทุกคน ‎แม่ของเธอ โรซิโอ โรซา อลิเซีย
‎- มากันทุกคน ‎- แม่ๆ ทุกคนนั่งตรงนี้
‎ตอนเราทำประตูแรกได้ โรซิโอกับฉันจะทำแบบนี้
‎ทำท่าดีใจกันนิดหน่อย "ไม่ได้นะ สงวนลิขสิทธิ์"
‎ใช่ แล้วเราก็เลียนแบบเธอทันที ‎เธอพูดว่า "ไม่ได้นะ สงวนลิขสิทธิ์"
‎- ใช่ ‎- ตอนนั้นเรายังเด็ก…
‎- เราอายุแค่ 15 หรือ 16 ปี ‎- สิบหก
‎ตอนนั้นเรายังเด็ก
‎ตอนนั้นเธอรักโตนี่ แฟนของเธอมากเลย
‎- รักมากมาย ‎- ใช่ เธอชอบเขามาก คลั่งไคล้เลยละ
‎- พวกเขาเป็นคู่ที่สมกันที่สุด ‎- เขาหล่อมาก เธอก็สวยมาก
‎เป็นคู่ที่น่ารักมาก หน้าตาดีกันทั้งสองคน
‎- เธอเป็นคนที่อยู่ด้วยแล้วสนุก ‎- สนุกมากเลย
‎- เธอยิ้มตลอด… ‎- ยิ้มเสมอ
‎- ฉันไม่เคยเห็นเธอโกรธใครเลย ‎- ไม่เคยเลย
‎เธอไม่เคยโกรธ
‎- เธอเป็นผู้หญิงที่ชอบสนุกสนาน ‎- ใช่
‎ตลอดเวลา เธอมีอารมณ์สนุกสนานเสมอ
‎ใช่
‎ผมจำได้ว่าตอนนั้น อาจจะสองสามปีติดต่อกัน
‎พวกเขามีเต็นท์เฮฟวีเมทัลที่งานเทศกาล
‎ตั้งแต่ทางเข้างาน
‎จะมีบริเวณที่ตั้งเครื่องเล่นสำหรับเด็กๆ
‎และก็มีบริเวณที่ตั้งเต็นท์ ‎ที่คนจะไปกินอาหารและเต้นกัน
‎ที่ด้านหลัง ติดกับแม่น้ำ เป็นที่สำหรับคนหนุ่มสาว
‎พวกเขาสร้างเพิงนั่งดื่มไว้สี่หลัง
‎ที่เราจะไปนั่งดื่มกาลิโมโช ‎ซึ่งเป็นสิ่งที่เราทำกันตอนนั้น
‎ดื่มกาลิโมโชเยอะมาก ดูเฮฟวีเมทัล และร็อก ‎แต่มันเยี่ยมมาก บรรยากาศทุกอย่างดีตลอด
‎(ปี 1999 ‎วันที่ 9 ตุลาคม)
‎คืนนั้น เรานัดเจอกันที่นั่น
‎และก็… ผมจำได้ว่า คืนนั้นราวๆ สี่ทุ่ม
‎พวกเราสองสามคนในกลุ่มเพื่อนของเรา ‎รออยู่ที่นั่น
‎เวลาผ่านไปหลายชั่วโมง โรซิโอก็ยังมาไม่ถึง
‎เรารอเธออยู่ที่นั่น แต่เธอก็ไม่มา
‎เธอออกจากบ้านแฟนเธอ
‎ต้องเดินขึ้นเขาไปไกลมาก
‎ไม่มีแสงไฟเลย รอบๆ ก็เป็นทุ่งโล่ง
‎ฉะนั้น ใช่ครับ เธอไปไม่ถึงที่นั่น
‎(หายไป ‎วันที่หนึ่ง)
‎คืนนั้นลูกสาวฉันไม่ได้กลับบ้าน ‎เราเลยไปตามหาเธอ
‎เราเดินไปตามทาง ‎และฉันก็เห็นรอยเลือดกองใหญ่
‎แล้วฉันก็พูดว่า "ดูรอยเลือดกองใหญ่ตรงนั้นสิ"
‎"ดูเหมือนสัตว์ถูกฆ่าเลย"
‎ฉันเข้าไปใกล้อีกนิด
‎แล้วก็เห็นรองเท้าผ้าใบของลูกสาวฉัน
‎"นั่นรองเท้าของโรซิโอ"
‎เขาก็พูดว่า "เป็นไปไม่ได้"
‎ฉันพูดว่า "นั่นรองเท้าผ้าใบของลูกสาวฉัน"
‎ฉันเครียดมาก สติแตกไปเลย
‎ฉันบอกเขาว่า ‎"โทรหาตำรวจเลย นั่นรองเท้าผ้าใบของเธอ "
‎(ผมยาว ตาสีน้ำตาล)
‎(รายงานคนหาย)
‎ตอนตำรวจได้รับแจ้งว่าเธอหายไป
‎ผู้พิพากษาไต่สวนโทรบอกเรา ‎เกี่ยวกับสถานที่ที่อาจเป็นที่เกิดเหตุ
‎และขอข้อมูลทางนิติเวชของเรา
‎การประเมินครั้งแรกของเราคือ ‎เหตุการณ์เกิดขึ้นที่นั่น
‎ซึ่งมีเลือดจำนวนมาก
‎เราคิดว่ามีการทำร้ายร่างกายบางอย่าง
‎ที่เกี่ยวข้องกับการบาดเจ็บที่จมูกหรือปากเกิดขึ้น
‎อาจจะเป็นการแทงก็ได้
‎ขณะที่เราเดินต่อไปข้างหน้า ‎เราก็พบรอยเลือดที่ยาวขึ้น
‎มันบ่งชี้ว่ามีคนเคลื่อนที่ไปเร็วขึ้นมาก
‎อาจจะวิ่งไป
‎มีช่วงหนึ่งที่รอยเลือดหายไป
‎จนกระทั่งเรามาถึงบริเวณที่มีรอยเลือดใหญ่ขึ้น
‎ซึ่งบ่งชี้ว่ามีการเสียเลือดเยอะมาก
‎พบรอยเลือดมากขึ้น
‎ซึ่งตรงกับที่เราคิดว่าเป็นศพถูกลากไป
‎เท่าที่ผมจำได้มันหยุดในบริเวณที่มีรอยยางรถยนต์
‎เราพยายามระบุทั้งยางและรถ ‎ว่าเป็นยี่ห้ออะไรรุ่นอะไร
‎เราพบกระดาษทิชชูที่มีรอยเลือด
‎และพบรองเท้าผ้าใบคู่หนึ่ง ‎ซึ่งถูกระบุว่าเป็นของเหยื่อ
‎(รายงานภาพถ่าย)
‎(- ตัวอย่างสำหรับการวิเคราะห์ ‎- ตัวอย่างเลือด)
‎(- รองเท้าผ้าใบ ‎- บนกระดาษทิชชู)
‎(ก้นบุหรี่)
‎ก้นบุหรี่ถูกส่งออกไป
‎เพื่อดูว่าจะเก็บดีเอ็นเอจากน้ำลาย ‎ที่ติดอยู่บนก้นบุหรี่ได้หรือไม่
‎เราเก็บรวบรวมทุกอย่างที่เราคิดว่าอาจให้ข้อมูล
‎ว่ามีใครหรือไม่ที่อยู่ในที่เกิดเหตุ ‎ที่ ณ จุดใดจุดหนึ่ง เราสามารถระบุตัวตนได้
‎โดยใช้ตัวอย่างเหล่านั้น
‎(พบดีเอ็นเอของผู้ชายบนก้นบุหรี่)
‎จากนั้นเราก็เริ่มการสืบสวนเชิงลึก
‎ตามข้อมูลนั้น
‎ผมจำไม่ได้ว่าใครโทรบอกผม ‎หรือผมรู้ได้ยังไงว่าโรซิโอหายไป
‎ตั้งแต่คืนที่เรานัดเจอกัน
‎ผมจำได้ว่าเปิดดูข่าวในตอนเช้าและได้ยินในวิทยุ
‎ว่าโรซิโอ วานนิงคอฟหายไป
‎มันน่าตกใจมาก ผมเริ่มร้องไห้ ‎เจ้านายผมถามว่า "เป็นอะไร"
‎ผมบอกว่า "นั่นเพื่อนผม" เกิดอะไรขึ้น
‎นั่นคือตอนที่ผมรู้ว่าที่ลา กาลา ตำรวจท้องถิ่น
‎และเจ้าหน้าที่แพทย์กำลังทำการค้นหา
‎ผมเลยถามเจ้านายว่าผมไปร่วมกลุ่มค้นหา
‎กับเพื่อนคนอื่นๆ ของผมได้ไหม
‎ฉันขอให้ทุกคนช่วยนำลูกสาวฉันกลับมา
‎และรักษาเธออย่างดีที่สุด คนมากมาย…
‎ขอบคุณคนที่ช่วยเรานะคะ
‎พวกเขามาช่วยกันเยอะมากเลย
‎ฉันมีลูกสาวสามคนอายุไล่เลี่ยกับเธอ
‎เราอยู่ใกล้ๆ นี่เอง ‎เรามาเพื่อให้ความช่วยเหลือ
‎ช่วยเหลือแม่ของเธอ พ่อของเธอ ‎และครอบครัวของเธอทุกคน
‎เราจะพยายามทำแบบนี้ต่อไป ‎และเราจะไม่หยุดจนกว่าจะพบโรซิโอ
‎การค้นหายังดำเนินต่อไป
‎หญิงสาวอายุ 19 ที่หายตัวไปเมื่อวันเสาร์…
‎หลังจากการค้นหานานหนึ่งสัปดาห์ ‎ซึ่งมีผู้ค้นหามากกว่า 600 คน เริ่ม…
‎กลุ่มค้นหาไปกับ ‎หน่วยป้องกันพลเรือนและตำรวจท้องถิ่น
‎และเราก็ไปค้นหากันเอง ‎ขี่รถจักรยานยนต์วิบากขึ้นไปบนเขา
‎ได้แต่ค้นหา เหมือนกำลังงมเข็มในมหาสมุทร
‎และเราก็กระวนกระวายใจ คิดว่า
‎"ถ้าเกิดอะไรขึ้นจริงๆ แล้วฉันพบเธอล่ะ"
‎"หรือฉันเปิดฝาท่อแล้วพบเธอล่ะ"
‎"ถ้าฉันบังเอิญไปดูหลังต้นไม้นั่นล่ะ ถ้าเกิด…"
‎มันทำใจยากมากเลย
‎ผมจำได้ว่าเราไปกับเพื่อนร่วมงานคนหนึ่ง
‎เราจอดรถตู้ไว้หน้าบ้านของอลิเซีย ออร์โนส
‎ผู้คนแวะเวียนมาไม่ขาดสาย
‎คนในครอบครัวออกมาคุยกับสื่อที่ถามหาพวกเขา
‎ถ้าไม่มีใครพูด ไม่มีใครพูดอะไรเลย
‎คนก็จะลืมมัน
‎และก็อย่างที่คุณเห็น สื่อมาอยู่ที่นี่กันหมด
‎นักข่าวอยู่ที่นี่ ทุกสถานีโทรทัศน์อยู่ที่นี่
‎มันเป็นทางเดียว ‎ที่จะทำให้การค้นหานี้ดำเนินต่อไป
‎ฉันอยากให้พวกเขาคืนเธอให้เรา
‎ไม่ว่าจะเป็นหรือตาย ฉันแค่อยากได้เธอคืน
‎ผ่านไปสามสัปดาห์แล้ว
‎และก็มีทั้งน้ำตาและความวิตกกังวลเยอะมาก ‎กับการหายตัวไปของเธอ
‎มีคนร้องไห้เยอะมาก
‎และความรู้สึกนั้นก็แพร่ออกไป
‎ไม่ใช่แค่ครอบครัว ‎ที่ได้รับผลกระทบมากที่สุด ที่รู้สึกมัน
‎พวกอาสาสมัคร เพื่อนที่โรงเรียน ‎และเพื่อนๆ แถวบ้านก็รู้สึกเหมือนกัน
‎จริงๆ แล้ว นั่นคือบรรยากาศทั้งหมด
‎อารมณ์ของความเศร้าโศกเสียใจที่กระจายไปทั่ว
‎(หายไป ‎วันที่ 25)
‎เรากำลังจะนำเสนอข่าว ‎ที่เราหวังว่าจะไม่ต้องบอกคุณ
‎มีผู้พบศพที่อาจเป็นศพของโรซิโอ วานนิงคอฟ
‎หลังจากที่เธอหายตัวไป 25 วัน
‎ศพถูกพบซ่อนอยู่ในแนวพุ่มไม้ระหว่างบ้านจัดสรร
‎ห่างจากทางหลวงไปมาร์เบยาเพียง 200 เมตร
‎ตามทางเดินที่แทบจะไม่มีรถคันไหนเข้าไปได้
‎เมื่อเจ้าหน้าที่ไปถึงที่เกิดเหตุเพื่อเอาศพออกมา
‎พวกเขาพบว่ามีเพียงโครงกระดูก
‎มันดูเหมือนศพที่อยู่ที่นั่นมานานกว่านั้นมาก
‎ระหว่างที่เก็บตัวอย่าง
‎พวกเขาพบถุงขยะสีดำใบใหญ่หลายใบ
‎มีเสื้อผ้าอยู่ในนั้น
‎ส่วนใหญ่เป็นเสื้อยืด
‎ดูจากเสื้อยืดพวกนั้นแล้ว ‎เราก็เริ่มมั่นใจพอสมควร
‎ว่านั่นอาจเป็นศพของหญิงสาวคนนั้น ‎โรซิโอ วานนิงคอฟ
‎คุณรู้อะไรไหม ผมผ่านที่นั่นทุกวัน
‎และผมจำได้ว่า ‎ผมหันหน้าไปมองทุกวันด้วยความเคยชิน
‎ทั้งขาไปและขากลับ
‎ผมคิดว่า "เราค้นหาเธอที่นี่ ‎แต่ศพเธอถูกพบห่างออกไป 20 กิโลเมตร"
‎ตอนเราวางแผนชันสูตรศพ ‎เจ้าหน้าที่ชันสูตรทั้งห้าคน…
‎ไม่ใช่สิ หกคน…
‎จริงๆ แล้ว เราแทบจะทำมันแบบลับๆ
‎เพราะเรารู้ว่าสื่อมากันเยอะมาก
‎เราจึงลงมือชันสูตรและไม่รีบร้อนทำมัน
‎เราทำงานกันจนดึก ‎พยายามใช้ความรู้ทั้งหมดของเรา
‎เพราะเรารู้ว่าสื่อจะประโคมข่าวนี้อย่างหนัก
‎ศพที่เราต้องชันสูตรจะให้ข้อมูลเรา
‎น้อยกว่าที่มันจะให้ได้ ‎ถ้าศพเน่าเปื่อยตามระยะเวลาปกติ
‎แต่ภายใต้สภาพแวดล้อมที่มีความชื้น ‎ฝน และความร้อน
‎การเน่าเปื่อยจะเกิดขึ้นเร็วกว่ากันมาก
‎ไม่มีอวัยวะเหลืออยู่เลย ‎พูดอีกอย่างคือ เราพบแต่กระดูก
‎เราเลยต้องค้นหาอย่างอื่น
‎ที่อาจบอกเราว่าการทำร้ายตามข้อกล่าวหานั้น ‎เกิดขึ้นได้ยังไง
‎มีบาดแผลหลายแห่งที่อยู่ใกล้ๆ กัน
‎ส่วนใหญ่อยู่บนหลังของศพ
‎ผมเชื่อว่ามีบาดแผลถูกแทงซ้ำๆ กันแปดครั้ง
‎ด้วยใช้อาวุธบางอย่างที่มีคมด้านเดียว
‎ข้อสรุปเหรอครับ
‎การทำร้ายครั้งนี้โหดเหี้ยม ‎และกระทำซ้ำหลายครั้ง
‎เห็นชัดว่าคนร้ายทำมันรวดเร็วมาก
‎เพราะเหยื่อถูกเหนี่ยวรั้งไว้
‎หรือไม่ก็ไม่มีเวลาหนีได้ทัน
‎ผมแน่ใจว่าตอนนี้คุณต้องรู้สึกใจสลาย
‎ผมได้แต่คิดและเห็นอกเห็นใจพวกเขา
‎โดยเฉพาะกับคุณ พ่อแม่และพี่น้องของเธอ
‎- หยุดถ่ายก่อนครับ ‎- ขอร้องครับ
‎- ไชโย โรซิโอ! ‎- ไชโย!
‎หลีกทางหน่อยครับ ให้เกียรติคนตายด้วยครับ ‎หลีกหน่อยครับ เร็วเข้า
‎- หลีกหน่อยครับ ‎- ไชโย!
‎หลีกหน่อยครับ
‎- นิดเดียว ‎- ให้พวกเขาผ่านไปหน่อย
‎- เราจะเอาเธอลงแล้วใส่เข้าไป ‎- โอเค
‎- เร็วเข้า ‎- เลื่อนเข้าไปเลย
‎- เลื่อนเข้าไปอีกหน่อย เร็วเข้า ‎- ลาก่อนนะ คนสวย ลาก่อน
‎เร็วเข้า อีกหน่อย ‎ดันไปอีกหน่อย ดันเลย เร็วเข้า
‎- ให้เวลาพวกเขาอยู่กันตามลำพัง ‎- มาเร็ว นั่นแม่ของเธอ สักครู่เดียว
‎เห็นชัดว่าในตอนนั้น
‎ทุกคนที่สนิทกับโรซิโอ และแม้แต่ทุกคน ‎ในเมืองของเธอ ต่างก็มีชีวิตอยู่ด้วยความกลัว
‎ความกลัวนี้ ส่วนหนึ่งเกิดจาก ‎ความตื่นตระหนกจากสื่อ
‎โดยฉพาะรายการโทรทัศน์ที่พูดถึงคดีนี้
‎ท้ายที่สุดแล้ว ‎นั่นนำไปสู่การมีส่วนร่วมของหน่วยพิทักษ์พลเรือน
‎ที่มีบทบาทสำคัญในการสืบสวนคดีอัลกาสเซร์
‎ทุกคนเลยอ้าแขนต้อนรับพวกเขา
‎เจ้าหน้าที่สืบสวนพบลายนิ้วมือ
‎บนถุงพลาสติกที่พบในที่เกิดเหตุที่สุดท้าย
‎พวกเขาวิเคราะห์ ‎รอยยางรถยนต์ที่พบในพื้นที่ว่างเปล่า
‎และพบเส้นใยสิ่งทอสองเส้น ‎บนศพของโรซิโอ วานนิงคอฟ
‎ในตอนนั้น การสืบสวนยังไม่นำไปสู่
‎การจับกุมใคร
‎แต่มีข้อมูล หลักฐาน และการคาดเดาบางอย่าง
‎ที่หน่วยพิทักษ์พลเรือนกำลังสำรวจอยู่
‎เพราะนี่ยังคงเป็นคดีที่ยังไม่คลี่คลาย ‎เราทุกคนจึงถามว่า
‎"ใครคือคนร้าย เมื่อไหร่พวกเขาจะถูกจับ"
‎เจ้าหน้าที่สืบสวนต้องพบอะไรสักอย่าง
‎พวกเขาถูกประชาชนกดดันอย่างหนัก
‎และพวกเขาก็ไม่มีอะไรเลย
‎ความจริงที่ว่าศพของโรซิโอ ‎ถูกพบในสภาพที่แย่แบบนั้น
‎ทำให้ไม่สามารถยืนยันรายละเอียดพื้นฐานได้
‎อย่างเช่น โรซิโอถูกทำร้ายทางเพศหรือไม่
‎(รายงานการตรวจสอบด้วยสายตา)
‎(ศพเปลือยเปล่า)
‎เกิดอะไรขึ้นน่ะเหรอ
‎หนึ่งในหลายทฤษฎีและข้อสรูป ‎ที่เจ้าหน้าที่สืบสวนลงความเห็น
‎จากการที่ได้เห็นว่าขาของศพกางออก
‎เพราะขากางออกกว้างมาก ‎พวกเขาจึงเชื่อว่าศพถูกจัดท่า
‎พูดอีกอย่างก็คือคนร้ายอำพรางที่เกิดเหตุ
‎เพื่อทำให้มันดูเหมือนการทำร้ายทางเพศ
‎พวกเขาจึงตัดเรื่องการทำร้ายทางเพศออกไป
‎และมุ่งไปที่เหตุจูงใจ ‎ของความเกลียดชังและการแก้แค้น
‎- นี่อาจเป็นพิศวาสอาชญากรรมหรือไม่ ‎- คนที่ใกล้ชิดกับครอบครัวมาก
‎คนที่มีใจรักและแค้นเคืองมาก
‎- สนิทกับพวกเขามาก ‎- ความเห็นของมาร์การิตา ลันดี
‎ซึ่งผมเห็นด้วยบางส่วน
‎พวกเขาจึงเริ่มสอบสวนคนที่ใกล้ชิดกับ ‎โรซิโอ วานนิงคอฟมากที่สุด
‎(เรามาที่นี่เพื่อบันทึกคำให้การจาก…)
‎แม้แต่แฟนของเธอก็ถูกสอบสวน
‎เช่นเดียวกับครอบครัวของโรซิโอ
‎และทุกคนมีพยานหลักฐาน
‎เราขอถามคุณแค่คำถามเดียวได้ไหมคะ
‎เกือบหนึ่งปีแล้ว ‎ตั้งแต่การตายของโรซิโอ วานนิงคอฟ
‎ตอนนี้ หน่วยพิทักษ์พลเมือง ‎ได้ลดจำนวนผู้ต้องสงสัยหลักลงเหลือสามคน
‎เป็นชายสองคนและหญิงหนึ่งคน
‎ตอนใกล้สิ้นปี พวกเขาระบุตัวผู้ต้องสงสัย
‎ที่เบาะแสบ่งชี้ไปที่พวกเขา
‎(เบาะแส)
‎ท้ายที่สุด สิ่งที่ทำให้เกิดความสงสัยคือ ‎มีคนแจ้งว่าเห็นผู้หญิงคนหนึ่ง
‎กำลังแทงรูปถ่ายของโรซิโอ
‎ดูเหมือนตำรวจใกล้ที่จะ ‎พบตัวคนฆ่าโรซิโอ วานนิงคอฟมากขึ้นแล้ว
‎ข่าวไม่ได้ออกมาแค่ว่ามีผู้ต้องสงสัย
‎แต่ออกข่าวชื่อเต็มของผู้ต้องสงสัยด้วย
‎โดลอเรส บาซเกซ
‎เธออยู่นั่นค่ะ โลลี่ บาซเกซ
‎(กันยายน ปี 2000)
‎(เตเลเดียริโอ)
‎ในช่วงหัวค่ำของวันที่ 9 ตุลาคมปีที่แล้ว ‎โรซิโอ วานนิงคอฟถูกฆ่า
‎ด้วยการแทงข้างหลังสิบครั้ง
‎ศพของเธอถูกพบหลังจากการค้นหาเป็นเวลานาน
‎วันนี้ เพื่อนคนหนึ่งของแม่ผู้ตาย ‎ใช้เวลาห้าชั่วโมงต่อหน้าผู้พิพากษา
‎เพราะเป็นผู้ถูกกล่าวหาในการฆาตกรรมนั้น
‎เร็วเข้า ทุกคน หลีกทางหน่อย
‎ตำรวจโทรมาบอกว่า
‎พวกเขาจับมาเรีย โดลอเรส บาซเกซ ‎จับโลลี่แล้ว
‎ฉันอึ้งไปเลย เธอเป็นคนสุดท้ายที่ฉันจะสงสัย
‎เธอดีกับฉันในช่วงที่ฉันแยกทางกับสามี ‎เธอช่วยดูแลลูกๆ ฉัน
‎รับพวกเขากลับจากโรงเรียน ‎ไปส่งพวกเขา อาบน้ำ ทำอาหารค่ำให้กิน
‎เธอช่วยฉันเยอะมาก
‎คุณจะพาเธอไปไหน
‎ฆาตกร!
‎(ฆาตกร)
‎มาเรีย โดลอเรส บาซเกซ ‎เพื่อนสนิทของแม่ของหญิงสาวผู้ตาย
‎โดโลเรสเป็นเพื่อนสนิทของอลิเซีย
‎เพื่อนสนิทของพวกเขา…
‎โดลอเรส บาซเกซ เพื่อนของครอบครัว
‎ถูกกล่าวหาว่าฆ่าลูกสาวของอลิเซีย ออร์โนส ‎อดีตเพื่อนสนิทของเธอ
‎เธอเป็นเพื่อนสนิทของแม่ของโรซิโอ
‎เธอดูหญิงสาวผู้ตายเติบโต ‎เธอช่วยเลี้ยงเหมือนเป็นแม่คนที่สอง
‎พวกเขาซื้อบ้านหลังนี้ที่มิฆาส ‎และเริ่มต้นชีวิตใหม่ด้วยกัน
‎กับลูกสามคนของอลิเซีย
‎แม่ของเหยื่อ อลิเซียมีลูกสามคน
‎เธอแยกทางกับสามีที่อยู่ในประเทศเนเธอแลนด์
‎และเกี่ยวข้องกับใครบางคน
‎เธอเริ่มมีความสัมพันธ์กับโดลอเรส บาซเกซ
‎พวกเธอมีสัมพันธ์สวาทกันนานเกือบ 11 ปี
‎เธอช่วยเลี้ยงลูกสาวของอลิเซีย
‎แต่ตอนเกิดเหตุฆาตกรรม
‎ความสัมพันธ์ของพวกเธอจบไปสี่ปีแล้ว
‎ฉันรักเธอมากกว่าที่ฉันเคยรักใคร
‎จริงๆ ค่ะ
‎เธอให้ความรักและความช่วยเหลือฉัน
‎เธอปลอบใจฉัน…
‎และฉันก็รักเธอมาก
‎ลูกสาวฉันอยู่กับพวกเขาหลายปี ‎ตอนเธอเรียนอยู่ในมาลากา
‎ตอนนั้นเธออยู่กับน้าโลลี่ อลิเซีย และโรซิโอ
‎พวกเธอน่ารักทุกคนเลย
‎อลิเซียด้วย สำหรับเราแล้วทุกอย่างก็ปกติดี
‎(ผู้พิพากษาสั่งจำคุก ‎ฆาตกรผู้ต้องหาฆ่าวานนิงคอฟ)
‎การสืบสวนเริ่มมุ่งเป้าไปที่บาซเกซ
‎และก็มีเหตุจูงใจ ‎หนึ่งในเหตุจูงใจหลายอย่างที่คณะลูกขุน
‎หรือศาลจะเริ่มพิจารณา
‎ซึ่งก็คือหญิงสาวผู้ตายเป็นอุปสรรค หรือต่อต้าน
‎หรือเป็นปัญหาบางอย่าง
‎สำหรับความสัมพันธ์ของ ‎โดลอเรสกับแม่ของหญิงสาวผู้ตาย
‎ฉะนั้น เราจึงมีเหตุจูงใจ
‎โลลี่พูดว่าถ้าไม่ใช่เพราะโรซิโอ ‎ฉันคงได้กลับไปคบกับเธอ
‎นั่นคือเหตุผลที่ลูกสาวฉันถูกฆ่า
‎ถ้าเธอไม่หึงหวงมากนัก
‎และรู้สึกว่าฉันคบอยู่กับคนอื่น ‎ลูกสาวฉันอาจจะยังมีชีวิตอยู่
‎เธอเลยทำเพื่อแก้แค้น ‎เพราะฉันไม่อยากกลับไปคบกับเธอ
‎ในสายตาของสื่อและสาธารณชน ‎โดลอเรส บาซเกซมีความผิด
‎ตั้งแต่ตอนที่เธอถูกจับ
‎คุณคิดว่าไง ใจคุณบอกคุณว่ายังไงครับ
‎ฉันต้องบอกว่าดูเหมือนเธอจะมีความผิดนะคะ
‎(ถูกจับกุม)
‎แม้ว่าเธอจะยังไม่รับสารภาพ ‎แต่ชาวลา กาลาก็เชื่อมั่น
‎มีข่าวลือมากมาย ‎มีคนพูดถึงเธอต่างๆ นานาอยู่แล้ว
‎ครอบครัวและตำรวจเชื่อตั้งแต่แรกว่า ‎คนร้ายรู้จักโรซิโอ
‎เบาะแสที่ทำให้เข้าใจผิด ‎ซึ่งถูกสร้างขึ้นโดยโดลอเรสตามข้อกล่าวหา
‎ได้ขัดขวางการสืบสวน
‎อาชญากรรมนี้ เหตุการณ์นี้
‎เป็นข้อมูลสำหรับรายการทีวี…
‎หนึ่งในสิ่งแรกๆ ในแง่ที่ว่าองค์ประกอบเหล่านี้
‎เป็นตัวแทนของปัญหาสังคมที่สำคัญและซ่อนอยู่
‎ส่วนใหญ่มีอคติต่อเลสเบียน
‎ครอบครัวบอกว่าโดลอเรส ‎เป็นผู้หญิงที่แข็งกระด้างซึ่งก้าวร้าวและขี้หึงมาก
‎เธอมีความพยาบาทสูงและก้าวร้าวมาก
‎อลิเซีย ออร์โนสพูดสิ่งที่ไร้ยางอายแบบนั้น
‎และโกหกใส่ร้ายหลายอย่าง ‎เกี่ยวกับน้องสาวฉันได้ยังไง
‎ทั้งๆ ที่รู้ว่าน้องสาวฉัน ‎ช่วยเธอเลี้ยงเด็กสามคนพวกนั้น
‎อาฆาตแค้น ก้าวร้าว วางแผนร้าย
‎เย็นชาและวางแผนร้าย อย่างแท้จริง
‎ตัวละครกำลังเป็นรูปเป็นร่าง
‎หญิงชั่วร้าย หญิงที่เย็นชา
‎ผู้หญิงที่รอคอยมาสี่ปี
‎และวางแผนที่จะฆ่าโรซิโอ วานนิงคอฟ ‎เพราะเธอเกลียดโรซิโอ
‎(หนึ่งปี ‎หลังการจับกุม)
‎(อาคารศาล ‎มาลากา)
‎(อลิเซีย ออร์โนสอ้างว่า ‎โดลอเรสฆ่าลูกสาวของเธอเพื่อแก้แค้น)
‎ผมยังจำผู้คนที่มายืนต่อแถวกันที่ประตูได้
‎เพราะทุกอย่างกลายเป็นอะไรที่เหมือน ‎ละครน้ำเน่าไปแล้ว
‎ผู้คนต้องการติดตามการพิจารณาคดี ‎และพวกเขาก็ไม่พลาดแม้แต่นาทีเดียว
‎พวกเขาจะรอนานสี่ห้าชั่วโมง
‎เพื่อเข้าไปในห้องพิจารณาคดี ‎และดูว่าจะเกิดอะไรขึ้น
‎ผมคิดว่านั่นเป็นความทรงจำ ‎ที่ทำให้ไม่สบายที่สุดที่ผมมี
‎ฉันจะติดตามการพิจารณาคดี ฉันเกษียณแล้ว ‎ฉันไม่มีอะไรที่ดีกว่านี้ให้ทำแล้ว
‎ฉันเข้าข้างแม่ของหญิงสาวที่ตายค่ะ
‎เธอเสียลูกสาวไป
‎เธอต้องทุกข์ทรมานใจมากแน่ ‎ฉันรู้ค่ะ ฉันก็เป็นแม่คนเหมือนกัน
‎และนั่นมันก็แย่มากเลย
‎และก็… ผู้หญิงคนนั้น
‎เธอดู… เย็นชามาก ชอบบงการมากด้วย
‎เป็นไปได้ว่าโดลอเรสจะแพ้คดี
‎เพราะเธอคือโดลอเรส คนที่ไม่น่าชื่นชอบ
‎เธอไม่น่ารักหรือเป็นมิตร
‎เธอเป็นเลสเบียนในปี 1999
‎และอาจถูกตัดสินจำคุก 15 ปี
‎ระหว่างการพิจารณาคดีนี้ ‎เราต้องต่อสู้กับความคิดเห็นของประชาชน
‎รวมทั้งในห้องพิจารณาคดีด้วย
‎และข้อมูลนั้นบวกกับ
‎การแพร่ข่าวเกินจริงของสื่อ ‎ก็มีผลต่อการพิจารณาคดีโดยคณะลูกขุน
‎สมาชิกทุกคนของสื่อ กรุณาหยุดถ่ายภาพด้วยครับ
‎การสอบปากคำพยานดำเนินต่อไป ‎มันจะใช้เวลานาน
‎มีคนถูกเรียกตัวมาให้การมากกว่า 50 คน
‎เมื่อเช้านี้ ‎มีวิดีโอจากอินฟอร์เม เซมานัลฉายในศาล
‎มันแสดงให้เห็นสมาชิกของหน่วยพิทักษ์พลเรือน
‎โดยระบุว่าไม่มีหลักฐานปรักปรำ ‎โดลอเรส บาซเกซโดยตรง
‎เราจะให้การสืบสวนดำเนินต่อไป ‎ตามขั้นตอนใดๆ ก็ตามที่จำเป็น
‎เพื่อหาหลักฐานที่ชัดเจน ‎ที่จะอธิบายว่าเกิดอะไรขึ้น
‎เพราะตอนนี้ ความจริงก็คือเราไม่รู้อะไรแน่ชัด
‎ไม่รู้ด้วยซ้ำว่ามันเกิดขึ้นยังไง หรือ…
‎เรามีทฤษฎีหลายอย่าง ‎แต่เราไม่รู้ว่าจริงๆ แล้วเกิดอะไรขึ้น
‎เนื่องงจากหลักฐานทางกายภาพที่ไม่เพียงพอ ‎หน่วยพิทักษ์พลเรือนจึงออกรายงาน
‎ที่มีเบาะแสต่างๆ
‎ที่บ่งชี้ไปที่โดลอเรส บาซเกซ ‎รวมทั้งรายละเอียดทางจิตวิทยา
‎หลักฐานชิ้นสำคัญ
‎คือความเกลียดชังที่โดลอเรส บาซเกซ ‎มีต่อโรซิโอ
‎คุณให้การ…
‎(ฟรานซิสโก มอนติฆาโน อัยการ)
‎ว่าคุณทะเลาะกันบ่อยเพราะคุณนิสัยเหมือนกันมาก
‎คุณทั้งคู่ดื้อรั้นมาก และคุณทั้งคู่ก็ชอบบงการ
‎ใช่ค่ะ แต่นั่นไม่ได้แปลว่าเราทะเลาะกัน…
‎(โดลอเรส บาซเกซ)
‎ในแง่ที่ว่าฉันกับโรซิโอไม่ได้รักกัน
‎หรือว่าเราทะเลาะกัน
‎ฉันมีความสัมพันธ์ที่ดีกับโรซิโอ ‎มากกว่าที่แม่ของเธอ
‎และคนในครอบครัวคิดซะอีก
‎แม่บ้าน ผู้หญิงรัสเซีย ถ้าผมจำไม่ผิดนะ
‎เล่าเหตุการณ์ที่สำคัญมาก
‎เหมือนเรื่องราวจากในหนังเลย ซึ่งก็คือ…
‎ก็อย่างที่ทุกคนจำได้ ‎รูปของโรซิโอถูกนำไปติดไว้ทั่วเมือง
‎โดลอเรสเอามีดทำครัวแทงรูปพวกนั้นใบหนึ่ง
‎ขณะที่เธอใช้มีดทำอย่างนั้น ‎เธอพูดว่า "นี่คือปัญหาของฉัน!"
‎เธออธิบายว่า ‎"ฉันอยู่บ้าน พอเห็นรูปโรซิโอก็ร้องไห้"
‎"เพราะแม่บ้านของฉัน ‎ฟังภาษาสเปนแทบไม่ออกเลย
‎ฉันหยิบมีดขึ้นมาเพื่อทำให้เห็นว่าโรซิโอถูกฆ่า"
‎(การสืบพยานด้วยวาจา)
‎โดลอเรสมีอะไรที่เป็นประโยชน์ต่อเธอเหรอ
‎ไม่มีใครเห็นเธอในที่เกิดเหตุ
‎รอยยางรถไม่ตรงกับ ‎รถยนต์คันไหนที่เธอเป็นเจ้าของ
‎และเส้นใยสิ่งทอที่ถูกพบ ‎ก็ไม่ตรงกับเสื้อผ้าของโดลอเรส
‎ปรากฏว่าลายนิ้วมือที่พบบนถุงขยะ
‎ไม่ตรงกับลายนิ้วมือของโดลอเรส บาซเกซ
‎และเธอก็มีพยานยืนยันที่อยู่ขณะเกิดเหตุ
‎เธอบอกว่าเธอดูแลเหลนสาวของเธอในวันนั้น
‎แต่มันไม่ได้ถูกนำมาพิจารณา
‎ความเห็นหนึ่งที่ผุดขึ้นมาตลอด ‎เพราะคุณจะได้ยินคนพูดมัน ก็คือ
‎"เธอไม่พูด มันต้องเป็นเธอ เพราะ…"
‎เธอไม่สำนึกผิดเลย
‎เธอไม่รู้สึกถึงความอยุติธรรม
‎และนั่นก็มีอิทธิพลต่อคณะลูกขุนเสมอ
‎ความจริงที่ว่าโดลอเรส บาซเกซเป็นเลสเบียน
‎ถูกใช้ในระหว่างการพิจารณาคดีนั้น ‎แทบจะเป็นวิธีการโจมตีเธอ
‎(ระงับหลักฐานการเป็นรักร่วมเพศ)
‎(ความรุนแรงเพิ่มขึ้นมากเกินไป)
‎มันเป็นวิธีแสดงให้เห็นว่า ‎โดลอเรส บาซเกซตรงกับข้อมูลส่วนตัว
‎และสามารถฆ่าโรซิโอ วานนิงคอฟได้
‎(ขณะที่เหยื่ออยู่ทางขวาของเธอ)
‎(บ่งชี้การทำร้ายของคนรักร่วมเพศ)
‎(รักร่วมเพศ)
‎(เป็นสาเหตุการระเบิดความรุนแรง)
‎(อลิเซีย ออร์โนส ‎เสียงในห้องพิจารณาคดี)
‎เวลาเรามีแขกหรือมีคนมาหา
‎เธอจะแนะนำว่าฉันเป็นพี่สาว
‎เพราะเธออายความสัมพันธ์ของเรา
‎คุณพูดได้ไหมว่า ‎เธอไม่ยอมรับรสนิยมทางเพศของเธอ
‎ฉันคิดว่าเธอมีปัญหากับมันค่ะ
‎ฉันไม่ได้ฆ่าโรซิโอ ฉันไม่เห็นโรซิโอ
‎(โดลอเรส บาซเกซ ‎แถลงการณ์ปิดคดี)
‎สิ่งเดียวที่ฉันขอร้องคุณ คนทั้งสเปน
‎เพราะมีคนพูดถึงฉันมากมาย
‎ก็คือให้คุณหาตัวใครก็ตามที่ทำมัน ‎เพราะฉันไม่ได้ทำ
‎ใครก็ตามที่ทำเรื่องนี้ยังคงลอยนวลอยู่ข้างนอกนั่น
‎อาจจะอยู่ในห้องพิจารณาคดีนี้ด้วยซ้ำ
‎ไม่เคยมีหลักฐานอะไรที่ปรักปรำฉันได้
‎จะไม่มีวันมี เพราะฉันเป็นผู้บริสุทธิ์
‎คุณเห็นหลักฐานอะไรไหมคะ
‎คุณก็อยู่ในนั้นด้วย คุณเห็นหลักฐานที่ชัดเจนไหม
‎มีอะไรที่เอาน้องสาวฉันเข้าคุกได้ไหม
‎คือ คุณเป็นนักข่าว ใช่ไหม
‎ฉันอยากให้เธอติดคกอย่างน้อย 20 ปี
‎เพราะใน 20 ปี ฉันจะได้ลูกสาวกลับคืนมาไหม
‎มันจะไม่เกิดขึ้นใน 14 ปี ‎หรือแม้แต่ใน 30 ปี ไม่มีวันเลย
‎ข่าวเด่นบ่ายนี้คือคำพิพากษาที่ศาลจะตัดสิน
‎ที่ศาลประจำจังหวัดมาลากา
‎คุณจะเห็นว่ามีนักข่าวและช่างภาพ ‎อยู่นอกห้องพิจารณาคดีมากแค่ไหน
‎เรา คณะลูกขุน ตามคำตัดสินของลูกขุน ‎ตัดสินว่าจำเลย
‎คุณโดลอเรส บาซเกซ มอสเกรา…
‎มีความผิดข้อหาฆาตกรรม
‎ฉันพูดกับพี่สาวฉันว่า "โฆเซ เราจะชนะคดี"
‎"นี่ไม่ใช่ชัยชนะ แต่ความยุติธรรมจะบังเกิด"
‎และเธอก็พูดว่า "ฉันก็ไม่แน่ใจนัก"
‎ฉันก็พูดว่า "ความยุติธรรมจะบังเกิด"
‎และมันก็บังเกิดแล้ว ขอบคุณพระเจ้า
‎ฉันเห็นอัยการของคดีที่ซับซ้อนมากคดีนี้อยู่ที่นี่
‎เราอาจจะได้คุยกับเขา
‎คุณรู้สึกยังไงกับคำตัดสิน ‎ความประทับใจแรกของคุณ
‎ผมแนะนำ 15 ปี ‎ฉะนั้น 15 ปีกับหนึ่งวันก็ไม่แย่นัก
‎ฆาตกร!
‎(โกอิน ‎อันดาลูเซีย สเปน)
‎(ปี 2003 ‎14 สิงหาคม)
‎(โกอิน - 25 กิโลเมตร ‎ลา กาลา เด มิฆาส)
‎ฉันจำทุกอย่างเกี่ยวกับวันนั้นได้
‎เหมือนที่มันเกิดขึ้นเลย
‎ฉันตื่นขึ้นมาตอนเช้า ‎แล้วก็ไปที่ห้องเธอ แต่เธอไม่อยู่
‎(เอ็นการ์นา กุซมัน ‎แม่ของโซเนีย การาบันเตส)
‎ฉันโทรหาเพื่อนๆ ของเธอ ‎และเพื่อนๆ ของเธอก็ไม่ได้…
‎พวกเขาบอกฉันว่า ‎พวกเขาเดินมาส่งเธอถึงหน้าประตูบ้าน
‎ฉันพูดว่า "เธอไม่อยู่ที่นี่"
‎ฉันเลยมองออกไป
‎และห่างจากบ้านฉันไปสามหลัง
‎สิ่งที่อยู่ข้างๆ ต้นไม้ก็คือ
‎รองเท้าของเธอ
‎กระเป๋าของเธอ
‎โทรศัพท์ของเธอตกอยู่บนพื้น
‎รถของสามีฉันมีรอยเลือด ‎และรถของเพื่อนบ้านเราก็มี
‎วันที่ 14 สิงหาคมเป็นวันสุดท้ายของงานเทศกาล
‎ตอนประมาณตีสี่ ‎นักข่าวจากกาเดนา เซร์โทรหาผม
‎ถามว่าผมรู้อะไรเกี่ยวกับ ‎หญิงสาวที่หายไปจากงานเทศกาลโกอินบ้าง
‎ผมบอกเขาว่าผมไม่มีข้อมูลอะไรเกี่ยวกับเรื่องนั้น
‎และไม่มีใครแจ้งว่าหญิงสาวหายไปในโกอิน
‎เขายืนยันว่ามีคนหนึ่ง
‎ผมเริ่มเห็นรถยนต์ ‎และรถแพร่ภาพออกอากาศของสื่อ
‎นั่นทำให้ผมต้องระวังตัว ‎และผมก็เริ่มรู้สึกไม่สบายใจ
‎ผมขอคุยกับหัวหน้าตำรวจ
‎นั่นคือตอนที่เขาบอกผมว่า ‎โซเนียหายไปช่วงเช้ามืดวันนั้น
‎บอกว่าพ่อแม่ของเธอแจ้งว่าเธอหายไป ‎และพวกเขากำลังสืบสวน
‎และทำการสอบถามเบื้องต้น
‎- ตรงนี้หรือตรงโน้น ‎- เข้ามาใกล้ๆ อีกนิด
‎- ใกล้ๆ อีกหน่อยครับ ‎- ได้ครับ
‎นี่ครับ ยืนด้วยกัน ใกล้เกินไปไหม
‎- ไม่เป็นไร ‎- แค่ยื่นไมค์เข้ามาใกล้ๆ อีก
‎- เราจะอยู่ตรงนี้ ‎- พร้อมแล้ว
‎- โอเค ‎- เรายังไม่รู้อะไรเลย
‎ฉันแค่จะบอกว่า ถ้ามีใครรู้อะไร…
‎เพื่อนน่ะค่ะ เพราะเพื่อนเธอคนใดคนหนึ่ง ‎ต้องเห็นหรือได้ยินอะไรแน่ๆ หรือ…
‎ได้โปรดพูดอะไรสักอย่างแล้วก็ปล่อยตัวเธอ
‎เพราะเราทนไม่ไหวแล้วกับเรื่องทั้งหมดนี้
‎เพราะนี่มันเยอะมาก นี่มันมากเกินไป
‎- ขอบคุณค่ะ ‎- ขอบคุณมากครับ
‎- ขอบคุณนะครับ ‎- ขอบคุณครับ
‎- โอเคไหม ‎- ครับ เยี่ยมเลย
‎ทีนี้ก็หันกล้องไปทางนั้น ข้างล่างนั่น ชี้ไปที่ลูเซิร์น
‎ช้าๆ
‎- ทะเลสาบ ‎- ทะเลสาบ ใช่ไหม
‎เรือ
‎เราแต่งงานกันที่โกอิน
‎สามีฉันทำงานที่สวิตเซอร์แลนด์
‎ฉันเลยไปกับเขา
‎ลูกฉันทั้งสามคนเกิดที่นั่น
‎สองคนที่แก่กว่าเกิดก่อน แล้วก็โซเนีย
‎พอได้แล้ว!
‎พอแล้ว!
‎เร็วเข้า พูดอะไรหน่อยสิ
‎สวัสดีค่ะ
‎เรามีงานทำที่นั่น และก็…
‎- ถ่ายอยู่ใช่ไหม ‎- ใช่
‎เราอยู่ที่นั่นนาน 26 ปี
‎เจ็ดโมงสี่สิบห้าแล้ว
‎ไปกันเถอะ ไปกันได้แล้ว ทุกคน
‎แล้วพอคนโตกับคนรองเรียนจบ
‎โซเนียก็อยากย้ายมาอยู่สเปน
‎เราก็อยากย้ายมาเหมือนกัน
‎เราเลยกลับมาที่นี่ ‎ในปี 2000 หรือ 2001 นี่แหละ
‎เธอปรับตัวได้ดี
‎เธอมีเพื่อนที่นี่ตั้งแต่ตอนที่เราเคยมาเที่ยวพักผ่อน
‎เธอมีญาติๆ ของเธอ เธอมี…
‎เธอตั้งใจจะเรียนต่อมัธยมปลาย
‎และได้รับประกาศนียบัตร หรือ…
‎แต่ก็ไม่ได้เป็นอย่างนั้น
‎เมื่อเวลาผ่านไป ‎ความสิ้นหวังก็เกิดขึ้นกับครอบครัว
‎ของเด็กอายุ 17 ปี ‎ที่หายไปในโกอิน มาลากา เมื่อวานนี้
‎ยังคงมีการค้นหาทั่วพื้นที่
‎แต่สิ่งของของเธอดูจะเป็นลางที่ไม่ดี ‎เพราะบางอย่างถูกพบว่ามีรอยเลือดติดอยู่
‎ผมจำได้ว่ามีฝาครอบไฟหน้ารถ ‎ในคดีโซเนีย การาบันเตส
‎ผมรู้ว่าเจ้าหน้าที่พิทักษ์พลเรือนถูกส่งไป
‎สอบถามช่างยนต์ทุกคนในมาลากา
‎เพื่อดููว่ามีรถยนต์ที่มีลักษณะตรงกัน ‎ถูกนำมาซ่อมฝาครอบไฟหน้าหรือเปล่า
‎เราเริ่มทำการสืบสวนหลายสาย
‎อย่างเช่น การทำร้ายทางเพศหลายรายที่เกิดขึ้น
‎ใกล้ตอร์เรโมลิโนสและเบนัลมาเดนา
‎เรายังเชื่อมโยงกับ ‎การหายไปของหญิงสาวในโมตริล
‎เพราะพวกเธอมีประวัติที่คล้ายกันพอสมควร
‎ดังนั้น เมื่อพิจารณาว่าพวกเธอหายไป ‎ขณะที่ยังมีงานเทศกาลอยู่
‎เราจึงเริ่มตรวจสอบ
‎คนงานของงานเทศกาลที่อยู่ในโมตริลหรือโกอิน
‎ขึ้นไปบนเขา ถ้าเห็นอะไรก็แจ้งด้วย
‎ถ้าคุณเห็นอะไร ต้องให้ความสำคัญมัน ‎ถึงคุณจะคิดว่ามันไม่สำคัญก็ตาม
‎ทุกอย่างสำคัญหมด ‎เสื้อผ้า รองเท้า ทุกอย่างเลย
‎โทรแจ้งผม แล้วผมจะวิ่งลงไป
‎ผู้คนก้าวเข้ามาช่วยเหลือ
‎พวกชาวบ้านทั้งหมด
‎เข้าใจชัดเจนกับคำพูดว่า
‎"นี่เป็นหญิงสาวในท้องถิ่น ‎และนี่คือครอบครัวที่ต้องการให้เราช่วยเหลือ"
‎แล้วพวกเขาก็เริ่มมีส่วนร่วม ‎และมอบให้ไม่ใช่แค่เวลา
‎แต่ทุกอย่างที่อาจจำเป็นสำหรับการค้นหาด้วย
‎ตอนที่คุณมองจากหน้าต่างชั้นบน ‎หรือขณะที่วันเวลาผ่านไป มันสะเทือนใจมาก
‎และผมก็ยังรู้สึกสะเทือนใจอยู่
‎ความจริงก็คือมีหญิงสาวหายไป
‎และเราต้องหาเธอให้พบ
‎ผมอยากขอบคุณคุณจากก้นบึ้งของหัวใจ
‎สำหรับทุกอย่างที่คุณทำ ‎ตั้งแต่เด็กที่สุดจนถึงคนที่อายุมากที่สุด
‎คุณพยายามอย่างเหลือเชื่อ
‎ผมไม่รู้จะขอบคุณคุณยังไงเพราะผมพูดได้แค่นั้น
‎นอกจากนั้น หน่วยพิทักษ์พลเรือน ‎ยังคงสอบถามและสืบสวนต่อไป
‎แต่สิ่งสำคัญที่สุดคือการพบเธอทั้งที่ยังมีชีวิตอยู่
‎(หายไป ‎วันที่ห้า)
‎พวกเขาหาเธอเจอไหม
‎คนจากมาดริดบอกว่าเจอเธอแล้ว ‎แต่ยังไม่ได้รับการยืนยัน
‎แต่เจอเธอแล้ว ใช่…
‎- แต่เจอที่ไหนล่ะ ‎- พวกเขาก็ไม่รู้
‎เราต้องไปที่นั่น พวกเขาโทรมาจากมาดริด
‎วันนี้ตอนเที่ยง มีผู้พบศพหญิงสาวใกล้โกอิน
‎เร่งเสียงหน่อย
‎รายงานยังไม่ได้รับการยืนยัน ‎แต่พวกเขากลัวว่าอาจเป็นโซเนีย การาบันเตส
‎หญิงสาววัย 17 ปีที่หายไปเมื่อวันพฤหัสบดี
‎มีคนพบศพผู้หญิง
‎เรากลัวสิ่งที่เลวร้ายที่สุด แต่เรายังรอการยืนยัน
‎ผู้พิพากษาเพิ่งมาถึง ‎ตำรวจฝ่ายตุลาการกำลังสืบสวน
‎ผมติดต่อกับผู้ช่วยของผู้แทนรัฐบาล
‎เขาบอกผมว่าทันทีที่เขาได้ยินข่าว
‎เขาก็ส่งหน่วยนิติเวชมาที่นี่
‎และเขาก็จะอยู่คอยช่วยทุกอย่าง ‎ที่ครอบครัวหรือผมต้องการ
‎พวกเขาอยู่นั่นไง
‎มันอยู่ใกล้ๆ มอนดา ‎เมืองถัดไปจากเมืองของเรา
‎พวกเขาพบเธอในลำธาร… กับ…
‎มีก้อนหินถูกวางทับไว้บนตัวเธอ และก็…
‎เมื่อคืนก่อนมีฝนตกนิดหน่อย
‎และหลายอย่างถูกชะล้างไป
‎แต่สุนัข…
‎พวกมันค้นหาที่นั่นแล้ว แต่…
‎แต่วันนั้น พวกมันเจอเธอที่นั่นใต้ก้อนหิน
‎วันนั้นเหยื่อไปเที่ยวงานเทศกาลโกอิน
‎เธอบอกลาเพื่อนๆ ‎ห่างจากบ้านของเธอแค่ไม่กี่เมตร
‎และถูกคนร้ายจู่โจมทำร้ายเธอ
‎เขาตีเธอ ทำให้เธอเกือบสลบ
‎เธอไม่รู้สึกตัวเต็มที่ ‎เพราะนี่เป็นการทำร้ายที่โหดเหี้ยม
‎เธอพยายามป้องกันตัวเอง เขาเอาเธอขึ้นรถ
‎แล้วเขาก็ขับพาเธอไปไกลจากที่นั่น ‎อย่างน้อย 11.5 กิโลเมตร
‎ไปยังที่ที่ห่างไกลผู้คน
‎ที่นั่น เรารู้ว่าเขาทำร้ายเธอ ‎ทั้งภายในและภายนอกร่างกาย
‎และใช้เสื้อยืดรัดคอเธอ ‎ซึ่งสุดท้ายแล้วก็เป็นสาเหตุการตาย
‎ทุกคนตกใจมาก
‎มันเป็นสถานการณ์ที่ทุกคนต่างก็วิตกกังวล
‎สาวๆ ไม่ไปงานเทศกาล ไม่ไปปาร์ตี้ ‎หรือแม้แต่ออกจากบ้าน
‎มีความรู้สึกกลัว
‎เป็นความกลัวที่เกิดขึ้นอย่างต่อเนื่อง ‎แต่ไม่ใช่แค่ในโกอิน
‎ในเมืองที่อยู่ใกล้เคียงด้วยเช่นกัน
‎ไม่ดีเลยเพราะผมมีหลานสาวสองคน ‎กับลูกสาวหนึ่งคน และก็…
‎ใช่ครับ ผมค่อนข้างจะกังวล
‎พวกเขาบอกว่าต้องเป็นคนใกล้ชิดเธอ ‎เพราะพบศพเธอไม่ไกลจากโกอิน
‎เราไม่รู้ว่าชายคนนี้เป็นใคร ‎เขายังลอยนวลอยู่ และพวกเด็กสาว…
‎ฉันก็มีลูกสาวอายุ 15 ปีเหมือนกัน
‎ฉันค่อนข้างจะกังวลค่ะ
‎ความจริงที่ว่าพบศพโซเนียอย่างรวดเร็ว
‎หมายความว่ามันเป็นไปได้ที่จะได้รับ ‎ตรวจสอบ และวิเคราะห์หลักฐานทางนิติเวช
‎ในการประชุมที่เราจัดขึ้นที่ ‎สำนักงานผู้ช่วยของผู้แทนรัฐบาล
‎พันเอกปาโก กาเบยาบอกเรา
‎ว่าพบวัตถุพยานขนาดเล็กบางอย่าง ‎บนมือของโซเนีย การาบันเตส
‎สารชีวภาพนี้ถูกวิเคราะห์ทันที
‎และถูกส่งไปยังฐานข้อมูลดีเอ็นเอของอาชญากร
‎และมันก็ถูกเปรียบเทียบ
‎กับอะไรน่ะเหรอคะ
‎ข้อมูลทางพันธุกรรมอีกชุดบนแฟ้มที่ได้จากก้นบุหรี่
‎ซึ่งถูกพบห่างจากรอยเลือด 2.5 เมตร
‎ในพื้นที่ว่างเปล่าจากคดีโรซิโอ วานนิงคอฟ
‎เมื่อพวกเขาเปรียบเทียบ ‎ข้อมูลทางพันธุกรรมทั้งสองชุด
‎ก็พบว่ามันตรงกันทุกอย่าง
‎(ดีเอ็นเอของผู้ชาย)
‎คนที่อยู่ในพื้นที่ว่างเปล่าในปี 1999
‎เป็นคนเดียวกับที่ทำร้าย ‎และฆ่าโซเนีย การาบันเตส
‎ผมเชื่อว่าเราเป็นคนแรก ‎ที่รายงานว่ามีดีเอ็นเอที่ตรงกัน
‎นั่น…
‎นั่นเป็นเรื่องที่น่าตกใจมาก
‎สิ่งต่างๆ กำลังเปิดเผย
‎ก้นบุหรี่ของอังกฤษ ‎ซากผิวหนังในซอกเล็บของโซเนีย การาบันเตส
‎ดีเอ็นเอที่ได้จากทั้งสองอย่างนั้น ‎เป็นของคนคนเดียวกัน
‎มีบางอย่างเชื่อมโยงการหายตัวไป บางอย่าง…
‎ที่ร้ายแรงมาก เจ็บปวดมาก
‎และบางอย่างที่น่ากลัวมากด้วย
‎โดยเฉพาะสำหรับคนที่ติดคุกนาน 17 เดือน
‎และจากจุดนั้นมา ‎สิ่งต่างๆ ก็เริ่มเดินหน้าไปเร็วมาก
‎(มีความผิด)
‎(15 ปีข้อหาฆาตกรรม)
‎ฉันหวังว่าคนที่ทำผิดจะต้องชดใช้เรื่องนี้
‎และจำคุกโดยไม่มีการลดโทษ
‎ในช่วงการพิจารณาคดีนาน 14 วัน ‎ก้นบุหรี่ไม่เคยปรากฏ
‎มีเรื่องไร้สาระมากมาย แต่ไม่มีเรื่องนั้น
‎คำถามคือว่าหลักฐานที่ปรากฏ
‎จะทำให้โดลอเรส บาซเกซผู้ถูกกล่าวหา ‎พ้นจากความผิดหรือไม่
‎ตอนที่เผชิญกับทางตันนั้นในการสืบสวน
‎เราได้รับโทรศัพท์จาก ‎สถานีตำรวจในฟูเอนฆีโรลา
‎ถามว่าผมจะไปที่นั่นได้ไหม
‎เพราะมีหญิงชาวอังกฤษที่เกิดในชิลี
‎ที่อยากคุยกับเราเพื่อให้ข้อมูลบางอย่าง
‎ฉันเจอโทนี่ในปี 96
‎ฉันรู้จักเขาในฐานะโทนี่ คิง ‎เขาแนะนำตัวกับฉันว่าชื่อโทนี่ คิง
‎จริงๆ แล้ว ตอนแรกฉันไม่รู้เรื่องของเขามากนัก
‎เขาไม่ค่อยพูดถึงชีวิตของเขา
‎ตอนฉันเจอเขา เขาขี้หึงมาก
‎เขาอยากเจอฉันตลอด…
‎(เซซิเลีย คิง ‎อดีตภรรยาของโทนี่ คิง)
‎พาฉันไปที่โน่นที่นี่
‎และทุกคนก็คิดว่าเขาน่ารักและปกป้องฉัน
‎ฉันก็คิด ฉันคิดว่า ‎"เขาเป็นคนดีมาก เขาแค่อยากดูแลฉัน"
‎ดูเขาเป็นคนแบบนั้น
‎คิดว่าเขาอยู่เคียงข้างคุณ
‎เราเพิ่งเริ่มคบกัน
‎ผ่านไปห้าเดือน ฉันก็ท้อง ไม่รู้จะทำยังไง
‎ฉันบอกเขาว่าฉันท้อง
‎แล้วเราก็จะแต่งงานกันตอนที่ซาบรีนาเกิด
‎และเราก็ไปอยู่ที่สเปนเพราะพี่สาวฉันอยู่ที่นั่น
‎ตอนนั้นเป็นเดือนกันยายนปี 1997
‎(ปี 1997)
‎โทนี่เริ่มทำตัวน่าสงสัยในสเปน
‎พูดโกหก เริ่มหายตัวไป
‎เริ่มทำโทรศัพท์หาย ขับรถชน และอะไรแบบนั้น
‎และฉันก็พูดกับครอบครัวฉันว่า
‎"เขาไม่ค่อยปกติ ฉันไม่รู้ว่าเกิดอะไรขึ้น
‎แต่มีบางอย่างไม่ถูกต้อง และฉันก็ไม่สบายใจ"
‎ฉันแค่คิดว่า ‎"ฉันควรระวังเขา เพราะเขาทำให้ฉันกลัว"
‎แต่ฉันไม่รู้ว่าทำไม
‎ฉันแค่รู้สึกอย่างนั้น
‎(ปี 1997)
‎(ปี 1999)
‎ฉันจำได้ว่าอยู่ในอะพาร์ตเมนต์ของฉัน ‎กับซาบรีนา ลูกสาวของฉัน
‎โทนี่ยืมรถเพื่อนฉันมา
‎อะไรก็ตาม แต่พอถึงจุดหนึ่งเขาก็เข้ามา
‎มันดึกแล้ว และเขาก็เข้าห้องน้ำ
‎แล้วเขาก็…
‎เขาอยู่ในห้องน้ำ ล็อกประตู อยู่ในนั้นพักหนึ่ง
‎แล้วเขาก็ออก แล้วก็ออกไปอีก
‎แล้วฉันก็ไปดูในห้องน้ำ ‎ทุกอย่างสะอาด ไม่มีรอยเปรอะเปื้อน
‎ทุกอย่างสะอาดหมดจด
‎ฉันกังวลเรื่องนั้นมาก ‎เพราะปกติเขาเป็นคนไม่สะอาด
‎ปกติเขาทิ้งทุกอย่างไว้บนพื้น
‎มันเลยทำให้ฉันสงสัย
‎มันทำให้ฉันคิดว่า "เกิดอะไรขึ้นกันนี่"
‎คืนนั้นโรซิโอหายตัวไป
‎และนั่นคือสิ่งที่ทำให้ฉันสงสัย
‎ฉันบอกญาติๆ ทุกคน เพื่อนๆ ฉันทุกคน ‎พี่สาวฉัน ทุกคนเลย
‎ทุกคนคิดว่าฉันบ้า
‎พูดว่า "โทนี่จะทำแบบนั้นได้ยังไง"
‎ฉันกำลังคิดอะไรโง่ๆ อยู่
‎ฉันคือคนที่เป็นบ้า
‎คนที่คิดว่าสามีของตัวเองฆ่าใครบางคน
‎ฉันเป็นแบบนั้น
‎ในที่สุด ฉันก็แยกทางกับโทนี่
‎(ปี 1999 ‎ปี 2003)
‎เซซิเลีย คิงออกจะกระวนกระวายใจและกังวล ‎เกี่ยวกับสิ่งที่เธอจะบอกเรา
‎จำได้ว่า
‎ตอนที่สามีเก่าเธอมารับหรือส่งลูกสาว
‎เธอเห็นแผลเป็นหรือแผลที่หลังมือซ้ายของเขา
‎สิ่งที่เกิดขึ้นคือโซเนียหายตัวไปในโกอิน
‎ฉันเลยสงสัยว่ามีสิ่งเลวร้ายเกิดขึ้น
‎เพราะวันนั้นเขามีผ้าพันแผลที่มือ
‎แล้วมันก็ออกข่าวทีวี ฉันกับเดวิดแฟนฉัน
‎เราสองคนแปลกใจและตกใจมาก
‎"ว้าว ผู้หญิงหายไปอีกคนแล้วเหรอ"
‎เราสองคนมองหน้ากัน แล้วก็พูดว่า "โทนี่"
‎พูดออกมาทันทีเลย ‎เราพูดว่า "ต้องเป็นโทนี่แน่นอน"
‎พอเราได้คำให้การของเซซิเลีย
‎ผมก็คุยกับเพื่อนร่วมงานชาวอังกฤษ ‎จอห์น โอนีล ที่อยู่ที่สถานทูต
‎ผมถามเขาเกี่ยวกับโทนี่ อเล็กซานเดอร์ คิง
‎ผมรับโทรศัพท์ติโน่ บิยาโบนา
‎ในวันที่ 14 กันยายน 2003
‎(จอห์น โอนีล ‎จนท.ประสานงานระหว่างประเทศ มาลากา)
‎แล้วผมก็ติดต่อเจ้าหน้าที่ในลอนดอน
‎และไม่นานเขาก็โทรกลับมาบอกสิ่งที่น่าตกใจมาก
‎เห็นได้ชัดว่านี่เป็นบุคคลที่อันตรายมาก
‎จากประวัติอาชญากรรมของเขา ‎ก่อนหน้านี้ที่ผมได้ฟังมา
‎เขาบอกผมว่าพวกเขารู้จักโทนี่ ‎ในชื่อโทนี่ บรอมวิช
‎และเขาก็ก่อเหตุทำร้ายทางเพศในลอนดอน
‎นี่ทำให้เรามั่นใจมากขึ้นว่าเรามาถูกทางแล้ว
‎พวกเขาเจอคิงแล้ว
‎จากนั้นพวกเขาก็เริ่มสอดส่องเขา
‎เราพบว่าเขาทำงานที่ผับ
‎และเขาก็อาศัยอยู่กับหญิงสาวสเปน ‎ในอัลเลาริน เอล กรันเด
‎(โกอิน - 15 กิโลเมตร ‎อัลเลาริน เอล กรันเด)
‎เราให้คนสอดส่องเขาที่ผับ
‎เราเห็นเขาไปทำงาน แล้วพอเขาทำงานเสร็จ
‎เราก็แปลกใจที่เห็นเขาไปโรงเรียน
‎มีบ้านหลังหนึ่งที่โรงเรียนซึ่งเป็นที่ที่เขาอาศัยอยู่
‎เขามีรถจอดอยู่บนพื้นที่ของโรงเรียน
‎มันเป็นรถมาสด้าที่มีป้ายทะเบียนอังกฤษ
‎และฝาครอบไฟหน้าแตก
‎สิ่งสำคัญตอนนี้คือเวลา
‎สิ่งสำคัญคือ ‎"เราต้องได้ตัวอย่างดีเอ็นเอจากชายคนนี้"
‎และพวกเขาก็ได้ตัวอย่างดีเอ็นเอจากแก้ว
‎ที่เขาใช้ดื่ม อาจจะเป็นก้นบุหรี่อีกมวน
‎และพวกเขาก็ทำสิ่งที่เป็นคุณก็คงคิดที่จะทำ
‎พวกเขาตรวจสอบมัน และเดาซิอะไร มันตรงกัน
‎(หนึ่งเดือนหลังการฆาตกรรม)
‎- ผมพูดไม่ได้ ‎- คุณพูดไม่ได้เหรอ
‎ก็นั่นแหละครับ คิงถูกจับ
‎และรับสารภาพตามข้อกล่าวหา
‎ในช่วงสองสามวันแรก ‎กับตำรวจแห่งชาติและหน่วยพิทักษ์พลเรือน
‎เราแน่ใจว่าเขาคือคนที่อยู่เบื้องหลัง ‎การหายตัวไปและการตายทั้งสองราย
‎หลังจากที่คดีนี้ได้ข้อสรุป ‎เห็นได้ชัดว่ามันเป็นเหตุการณ์สำคัญในสเปน
‎และก็แน่นอน มีการหักมุมเกิดขึ้น
‎มีการหักมุมในคดีแรก ‎เพราะมีคนถูกตัดสินว่าผิดไปแล้ว
‎ในคดีฆาตกรรมโรซิโอ วานนิงคอฟ
‎ผู้หญิงคนหนึ่ง โดลอเรส บาซเกซ ‎ถูกตัดสินจำคุก 15 ปี
‎เรื่องนี้ยิ่งทำให้เป็นข่าวใหญ่
‎ตอนที่คิงถูกจับกุม
‎โดลอเรสถูกปล่อยตัวแล้ว ‎กำลังรอการพิจารณาคดีใหม่
‎เพราะศาลสูงแห่งอันดาลูเซียได้พลิกคำตัดสิน
‎ทำไมน่ะเหรอคะ
‎เพราะคณะลูกขุนมีแค่พยานแวดล้อมกรณี
‎แต่ยิ่งไปกว่านั้น พวกเขาไม่ได้พูดถึง ‎สิ่งที่ทำให้พวกเขาเชื่อมั่นจริงๆ
‎ที่จะประกาศว่าโดลอเรส บาซเกซมีความผิด
‎(การปรากฏตัวครั้งแรกหลังจำคุก 519 วัน)
‎ฉันคงไม่อยากให้ใครติดคุก ‎ฉันผ่านช่วงเวลาที่เลวร้ายมามาก
‎นานหลายเดือน ฉันไม่พูดถึงมันดีกว่า
‎(บ้านของโดลอเรส บาซเกซ)
‎ฉันอยู่ในห้องขังเดี่ยวนานสองเดือน สามเดือน
‎มีอะไรต้องพูดอีก
‎ฉันไม่ได้จะบอกว่าฉันถูกจับอย่างไม่เป็นธรรม
‎มันเกิดขึ้นได้กับทุกคน ‎ถ้าฉันเป็นหนึ่งในผู้ต้องสงสัย…
‎ฉันไม่มีอะไรต้องปิดบัง ‎เหมือนที่ฉันไม่มีอะไรต้องปิดบังในวันนี้
‎ฉันไปให้การ พวกเขาสอบสวนฉัน
‎แล้วก็พูดว่า "คุณนั่นแหละ"
‎มันเป็นการล้างสมองที่รุนแรงมาก
‎พวกเขาอธิบายขั้นตอนที่ฉันต้องเจอ
‎พวกเขาบอกว่าจะทำให้ฉันเสียชื่อ ‎และไม่มีใครเชื่อฉัน
‎พวกเขาจะพาฉันขึ้นศาล ‎พิจารณาคดีอย่างรวดเร็วห้าหรือหกเดือน
‎คณะลูกขุนจะตัดสินว่าฉันมีความผิด
‎และมันก็เกิดขึ้นตามนั้น
‎ฉันรู้สึกว่าคำตัดสิน
‎นอกจากไม่มีเหตุผลที่ชัดเจนแล้ว
‎ไม่เป็นธรรม
‎พูดอีกอย่างคือ ‎ลองคิดถึงว่ามีรายการทีวีกี่รายการ
‎ที่กล่าวหาโดลอเรส บาซเกซโดยตรง ‎ทั้งๆ ที่ไม่มีหลักฐานอะไรเลย
‎ข้อมูลทั้งหมดนี้ ความคิดเห็นของประชาชน
‎ที่สื่อและทีวีนำเสนอ
‎ถูกอ่าน เห็น และได้ยิน
‎โดยคณะลูกขุนและผู้พิพากษาทุกวัน
‎เมื่อพบฆาตกรตัวจริงและเป็นที่แน่ชัดว่า ‎โดลอเรส บาซเกซไม่ได้เกี่ยวข้อง
‎ฉันก็เริ่มคิด และตระหนักได้ว่า
‎ฉันซึมซับความมีอคติต่อเลสเบียน
‎ที่สื่อและคนอื่นๆ พูดกันได้ยังไง
‎ฉันเชื่อข้อมูล
‎ที่ไม่ใช่ข้อมูล เป็นแค่ความอคติได้ยังไง
‎ฉันเลยเริ่มค้นคว้าสิ่งที่พูดออกสื่อกัน
‎และฉันก็ค่อนข้างตกใจ
‎แล้วฉันก็ตัดสินใจเขียนหนังสือ
‎(พิจารณาคดีโดยประชาชน)
‎เมื่อเวลาผ่านไป โดลอเรส บาซเกซ
‎ก็มีคุณสมบัติหลายอย่างที่ถูกมองว่าเป็นผู้ชาย
‎บางอย่างก็ไร้สาระสิ้นดี
‎บางอย่างที่พวกเขาพูด ถ้าคุณมองมัน…
‎อย่างเช่น พวกเขาชี้ให้เห็นว่าเธอเล่นคาราเต้ ‎ราวกับว่ามันเป็นสิ่งที่ไม่ดี
‎หรือระบุว่าเธอออกกำลังกาย
‎ระบุว่าเธอมีเสียงแหบห้าว ‎ชอบบงการ และมีอำนาจ
‎พวกเขาพยายามสร้างภาพ ‎ผู้หญิงที่มีความเป็นผู้ชายด้วยทุกอย่างนี้
‎ด้วยความหมายแฝงในแง่ลบที่อาจมีอยู่
‎พวกเขาว่าเธอเป็นหมัน ‎อิจฉาผู้หญิงที่ให้กำเนิดและเป็นแม่ได้
‎สื่อบอกว่าพวกเขาเป็นคู่ที่อ่อนแอ
‎ความสัมพันธ์ที่อ่อนแอที่นำไปสู่การฆาตกรรมได้
‎ความโกรธแค้นทั้งหมดนั้นเกิดจาก
‎บรรยากาศทางสังคม ‎ที่รับความสัมพันธ์แบบนั้นไม่ได้
‎เป็นไปได้ไหมที่ความสัมพันธ์ ‎ระหว่างโรซิโอกับโดลอเรส บาซเกซ
‎ไม่ราบรื่น เพราะลึกๆ แล้ว ‎ลูกสาวของคุณไม่ยอมรับ
‎ที่คุณมีสัมพันธ์สวาทกับผู้หญิงคนอื่น
‎เราตกใจมาก
‎ถ้าคุณกล่าวหาผิดคน
‎ถ้าคุณมีหลักฐานไม่เพียงพอ ‎อย่างน้อยก็อย่ากล่าวหาคนอื่น ใช่ไหม
‎เพราะถ้าพวกเขาเปิดเผยเรื่องนั้น
‎หรือสืบสวนต่อและไม่มุ่งเน้นที่คนคนเดียว
‎พวกเขาก็คงเจอตัวคนร้าย
‎แล้วก็คงหลีกเลี่ยงสิ่งที่เกิดขึ้นกับลูกสาวฉันได้
‎(ประเทศอังกฤษ)
‎ในปี 2003…
‎ตอนที่เขาถูกจับข้อหาฆาตกรรมในสเปน
‎ฉันกำลังดูข่าว…
‎(คริสทีน พี. บลีเวอร์ ‎ศิลปิน)
‎และ "อเล็กซานเดอร์ คิงชาวอังกฤษถูกจับ"
‎ฉันก็ตะโกนใส่ทีวี ชี้มัน และโกรธมาก
‎"ไม่ นั่นไม่ใช่อเล็กซานเดอร์ คิง"
‎"นั่นโทนี่ บรอมวิช"
‎ฉันไม่อยากเชื่อเลย ฉัน…
‎อีกครั้งนะคะ นั่นคือใบหน้าที่ฉันลืมไม่ลง
‎(ปี 2003)
‎ในปี 1985…
‎(ปี 1985)
‎มีการกระทำผิดที่น่าตกใจหลายอย่าง
‎กับหญิงสาวทางตอนเหนือของลอนดอน
‎ในย่านฮอลโลเวย์ทางเหนือของลอนดอน
‎"ผู้ร้ายรัดคอฮอลโลเวย์" ‎พวกเขาตั้งชื่อให้เขา
‎สื่อมักจะทำเรื่องแบบนี้ ‎แต่มันแสดงให้เห็นถึงสิ่งที่กำลังเกิดขึ้น
‎ผู้หญิงถูกรัดคอ
‎(คนหวาดผวาผู้รุกรานทางเพศ)
‎เท่าที่ผมจำได้ มีเหยื่อเจ็ดคน
‎ผมคิดว่าเด็กผู้หญิงที่อายุน้อยที่สุดคือ 15 ปี
‎และผู้หญิงที่อายุมากที่สุดอยู่ในวัยสามสิบต้นๆ
‎ในปี 1985
‎ขณะที่ฉันเดินขึ้นบันไดไปยังแฟลตของฉัน ‎ฉันมองและคิดว่า
‎"มีคนอยู่ตรงนั้น"
‎"คงเป็นคนอื่นที่รอขึ้นลิฟต์" มันเป็นเรื่องปกติ
‎การตีครั้งแรกอาจจะหนักที่สุด
‎ฉันล้มลงไปนอนกับพื้น
‎กะโหลกฉันแตก
‎เขาเอาผ้าพันคอของฉันรัดคอฉันแน่น…
‎และก็…
‎และก็เริ่มลวนลามฉัน
‎ถกเสื้อของฉันขึ้น ‎เอามือล้วงเข้าไปในกางเกงของฉัน
‎เขาถอดกางเกงของฉันไม่ได้เพราะฉันท้อง
‎และฉันเอาผ้าพันคอผูกกางเกงของฉันไว้
‎ฉันลุกขึ้นมาได้
‎แล้วเขาก็เอามือจับกดคอฉันไว้ บีบคอฉัน
‎เขาไม่พูดอะไรเลย
‎ผมของฉันขาดร่วงเต็มไปหมด มีเลือดเต็มไปหมด
‎ฉันไม่รู้จะจับอะไรไว้ หัวฉันหรือมือฉัน
‎ฉันเลยนั่งงอตัวอยู่ตรงมุมห้อง
‎นั่นคือตอนที่ฉันพูดว่า "อย่าฆ่าลูกฉันเลย"
‎ฉันท้องอยู่ อย่าฆ่าลูกฉันเลย
‎นั่นคือช่วงเวลาของฉัน
‎ฉันพูดกระทบความรู้สึกบางอย่างของเขา
‎และฉันก็กระซิบเบาๆ
‎"ไปสิ หนีไป ฉันจะไม่บอกใคร วิ่งหนีไปซะ"
‎"ฉันจะไม่บอกใคร"
‎และเขาก็วิ่งหนีไป
‎(ผู้ต้องสงสัยว่าเป็นฆาตกรโกสตา ‎'คือผู้ร้ายรัดคอฮอลโลเวย์')
‎ฉันรู้ว่าเขาเปลี่ยนชื่อ
‎ตอนฉันอ่านในหนังสือพิมพ์ ก็เหมือนคนอื่นๆ
‎ฉันไม่รู้ว่าเขาเปลี่ยนชื่อ ‎เพราะเขาเป็นผู้ร้ายรัดคอฮอลโลเวย์
‎ฉันไม่เคยรู้เรื่องนั้น ไม่เคยรู้เลย
‎พอฉันรู้ ฉันตกใจมากเลย
‎มันน่ากลัวจริงๆ
‎ฉันจิตใจไม่ปกติอยู่นานมาก
‎มันน่าขยะแขยงที่ได้รู้
‎ว่าผู้ชายที่ฉันแต่งงานด้วยทำอย่างนั้น
‎เขาทำแบบนั้นกับหญิงสาวพวกนั้น
‎ฉันเสียใจจริงๆ
‎บรอมวิช ตามชื่อของเขาในตอนนั้น ‎ถูกจับเพราะก่ออาชญากรรมพวกนี้
‎และตอนแรก
‎เหมือนในสเปน ตอนเขาถูกสอบสวน ‎เขายอมรับว่าเขาทำมัน
‎แล้วต่อมาก็กลับคำให้การในศาล ‎ระหว่างการพิจารณาคดี
‎ตอนนั้นเขาถูกตัดสินจำคุกสิบปี
‎และเข้าคุกในปี 1986
‎ผมคิดว่าการพิจารณาคดีเสร็จสิ้น ‎และเขาออกจากคุกในปี 1991
‎และภายในสามเดือน เขาก็ถูกจับอีกครั้ง
‎เพราะทำร้ายผู้หญิงคนหนึ่งด้วยอาวุธปืน
‎เขาถูกตั้งข้อหาปล้น ‎แม้ว่าการทำร้ายจะมีเรื่องทางเพศแฝงอยู่ก็ตาม
‎แล้วเขาก็กลับเข้าคุก
‎ภายในหนึ่งปี เขาก็กลับเข้าคุก
‎และออกจากคุกอีกครั้ง ‎ถ้าผมจำไม่ผิด ประมาณปี 96
‎จากนั้นก็มีคนระบุตัวเขาหลายคน
‎โทรไปที่รายการทีวีชื่อไครม์วอตช์ในอังกฤษ
‎ซึ่งระบุตัวเขา เชื่อหรือไม่ครับ
‎ว่าพยายามทำร้าย ‎หญิงสาวชาวฮังการีผู้ดูแลเด็กอีกคน
‎(ไครม์วอตช์)
‎เราเริ่มทำไครม์วอตช์ในปี 1983
‎และผมนำเสนอมันจนถึงประมาณปี 2007
‎รายการที่เรานำเสนอคิง ‎หรือบรอมวิช ตามที่เรารู้จักเขาในตอนนั้น…
‎(นิค รอส ‎อดีตพิธีกร ไครม์วอตช์)
‎ในตอนนี้…
‎การร้องขอนี้โดยเฉพาะ
‎เพื่อระบุตัวบรอมวิช เพื่อระบุตัวคิง ‎เป็นแค่การแทรกภาพกล้องวงจรปิดเข้าไป
‎ตอนดึกคืนวันอาทิตย์
‎ราวๆ สามสัปดาห์ก่อน หญิงผู้ดูแลเด็กถูกทำร้าย
‎ขณะที่เธอเดินกลับบ้าน ‎ใกล้เลเธอร์เฮดในเซอร์เรย์
‎ตำรวจเชื่อว่าผู้ชายคนหนึ่งอาจช่วยได้
‎เขาเป็นหนึ่งในผู้โดยสารที่สถานีเอปซอม
‎ประมาณห้าทุ่มครึ่งของวันอาทิตย์ที่ 10 สิงหาคม
‎นี่ใช่คุณไหม คุณก็อยู่บนชานชาลาด้วยหรือเปล่า
‎ถ้าคุณอยู่ที่เลเธอร์เฮดหรือที่เอปซัม ‎โทรมานะครับ
‎ถึงคุณจะจำผู้ชายคนนั้นไม่ได้ก็ตาม
‎กรุณาโทรมาเลยครับว่าใช่คุณหรือไม่ ‎หรือคุณบอกเราได้ว่าเขาเป็นใคร
‎ฉันติดต่อไปที่รายการ ‎และบอกพวกเขาว่าฉันคิดว่าเขาเป็นใคร
‎ฉันรู้ว่าเขาเป็นใคร
‎และเมื่อพวกเขาพบว่าเขาอยู่ที่ไหน
‎รู้รายละเอียดทุกอย่าง
‎เขาก็ออกจากประเทศไปสเปนแล้ว
‎ถ้าคุณมีคนดูรายการทีวี 15 ล้านคน
‎และเห็นหน้าคุณชัดเจนมาก
‎หรือสงสัยว่าคุณอาจถูกกล้องวงจรปิดจับภาพไว้ได้
‎สิ่งที่ควรทำคือรีบออกจากประเทศให้เร็วที่สุด
‎ฉันเคยมีวงดนตรีก่อนที่จะถูกทำร้าย
‎ฉันกำลังจะเซ็นสัญญากับค่ายเพลงเวอร์จิน
‎แต่ฉันร้องเพลงไม่ได้แล้ว
‎ฉันคิดว่าเมื่อคุณกลัว… ชอกช้ำจิตใจ
‎หนึ่งในสิ่งแรกๆ ‎ที่แสดงความกังวลคือเสียงของคุณ
‎ฉันเลยร้องเพลงไม่ได้
‎ในที่สุด เมื่อพวกเขาจับกุม
‎อาชญากรคนนั้น
‎ก็เริ่มมีคนพูดว่า
‎ตำรวจสากลถามสเปนว่าเขาอยู่ที่ไหน
‎ตอนเรารู้ข่าวที่นี่ในสเปนว่ามีรายงาน
‎มันทำให้เกิดความกลัวขึ้นมาระดับหนึ่ง
‎คดีนี้ถูกใช้เพื่อจุดจบทางการเมือง
‎โดยพรรคที่อยู่ในอำนาจและพรรคฝ่ายค้าน
‎ผ่านการไต่สวนของรัฐสภาต่อ ‎รัฐมนตรีกระทรวงมหาดไทยอังเฆล อาเซเบส
‎เกี่ยวกับคดีนี้ ‎และทำไมพวกเขาถึงไม่เข้าแทรกแซง
‎มีการหารือคดีคิงในสภาล่าง
‎ใช่ค่ะ อังเฆล อาเซเบสปรากฏตัว ‎ต่อหน้ารัฐสภาด้วยการตัดสินใจของเขาเอง
‎เพื่ออธิบายการสืบสวนคดีโรซิโอ วานนิงคอฟ ‎และโซเนีย การาบันเตส
‎รัฐมนตรีอธิบายว่าตำรวจอังกฤษส่งบันทึกมา
‎ขอคำยืนยันว่าเขาอาศัยอยู่ในสเปน
‎และพูดถึงอาชญากรรมที่เขาถูกกล่าวหา
‎แต่ในเมื่อตำรวจอังกฤษจัดประเภทบันทึกนั้น
‎ให้เป็นเรื่องระดับต่ำ ‎และไม่ได้ขอให้ส่งผู้ร้ายข้ามแดน
‎จึงถือว่าเรื่องนี้หมดปัญหา ‎เมื่อยืนยันที่อยู่ของคิงแล้ว
‎เท่าที่ผมรู้ พวกเขาแจ้งตำรวจสากลว่า ‎ชายคนนี้อยู่ที่นั่น
‎และผมก็คิดว่าพวกเขาอาจให้เขาเข้าหาด้วยซ้ำ
‎เพื่อดูว่าเขาเต็มใจที่จะกลับมาไหม
‎เพื่อถูกสอบสวนหรือถูกซักถาม ‎เกี่ยวกับการกระทำผิดที่เลเธอร์เฮด
‎แต่เห็นได้ชัดว่าเขาจะไม่ทำอย่างนั้น
‎เขาคงไม่เลือกที่จะทำมัน
‎ท่านรัฐมนตรีครับ เมื่อวันที่ 15 กันยายนปี 1998 ‎สกอตแลนด์ยาร์ด
‎รู้ที่อยู่ของแอนโทนี อเล็กซานเดอร์ คิง ‎ในมิฆาสผ่านคุณ
‎(เฟลิเป อัลการาซ ‎ส.ส.พรรคฝ่ายซ้ายร่วม)
‎คุณได้รับแจ้งว่าเขาเป็นใคร
‎และการตัดสินลงโทษเขารวมทั้งอันตรายที่เขาก่อ
‎ตำรวจอังกฤษยังบอกอีกว่า ‎"เขาเป็นภัยต่อผู้หญิงในสเปน"
‎(อังเฆล อาเซเบส ‎รมว.กต ปี 2002 - 2004)
‎แต่สิ่งที่ไร้เหตุผลคือ ‎ความเลวร้ายของความจริงที่ว่า
‎ระบุตัวอาชญากรอันตรายได้แล้ว…
‎(บิกโตริโน มาโยรัล ‎ส.ส.พรรคสังคมนิยม)
‎แต่มันไม่ได้ถูกบันทึกหรือรายงานอย่างถูกต้อง
‎ตำรวจภายใต้การนำของคุณไม่สามารถจัดการ ‎ตามบันทึกของตำรวจสากลได้อย่างที่ควรเป็น
‎เป็นความจริงที่เราได้รับแฟกซ์จากตำรวจสากล ‎จากลอนดอน
‎แจ้งเราว่าโทนี่ อเล็กซานเดอร์ คิง… ‎ไม่ได้ให้จับกุมเขาแต่ให้ตรวจสอบเขา
‎แล้วเราก็ไม่ได้ข่าวจากพวกเขาอีก
‎แต่นั่นเป็นเรื่องปกติ ‎เพราะเราได้รับแฟกซ์จากตำรวจสากลเยอะมาก
‎เกี่ยวกับคนทุกประเภทที่อยู่ในโกสตาเดลโซล
‎ไม่ใช่แค่ผู้ที่เกี่ยวข้องกับอาชญากรรมทางเพศ ‎แต่รวมถึงการลักลอบค้ายาเสพติด
‎การฆาตกรรม การฉ้อโกง ‎อาชญากรรมทุกประเภทเลยครับ
‎นี่เป็นการกระทำที่ควรถูกตำหนิ
‎ซึ่งนำความทุกข์มาให้ โดยเฉพาะกับครอบครัว…
‎(เบกอญญา ลาซากาบัสเตร์ ‎ส.ส.)
‎ของโรซิโอ วานนิงคอฟและโซเนีย การาบันเตส
‎รวมทั้งบุคคลอีกคนหนึ่ง โดลอเรส บาซเกซ
‎ผู้ที่อาจประสบกับความยากลำบากมาแล้ว
‎ถ้าเราใช้สมมุติฐานตามเกณฑ์สำหรับการสืบสวน
‎คดีโรซิโอ วานนิงคอฟ
‎เราสามารถสรุปได้ว่าหน่วยพิทักษ์พลเรือน
‎มุ่งการสืบสวนไปที่โดลอเรส บาซเกซ
‎ผู้ซึ่งดูเหมือนจะสอดคล้องกับข้อมูลคนร้าย ‎ที่เป็นไปได้มากที่สุด
‎บรรดาเจ้าหน้าที่ผู้มีอำนาจไม่เคยขอโทษฉัน
‎รวมทั้งรัฐมนตรีอาเซเบส ‎ผู้ซึ่งคิดว่าตัวเองรู้ทุกอย่าง
‎พวกเขาไม่ได้ติดต่อฉันเลย
‎ฉันต้องเสียลูกสาวไป ‎เพื่อให้พวกเขาจับตัวฆาตกรได้งั้นเหรอ
‎พวกเขาจับตัวเขาได้ ‎เพราะลูกสาวฉันป้องกันตัวเอง
‎ฉันขอบอกว่า ‎ฉันไม่ได้ทำให้มาเรีย โดลอเรส บาซเกซติดคุก
‎ตำรวจบอกฉันว่า ‎พวกเขาจะคุมขังโดลอเรส บาซเกซ
‎บอกว่าเธอเป็นผู้ต้องสงสัย
‎บอกว่าเธอเป็นคนฆ่าโรซิโอ
‎ฉะนั้น ถ้าจะมีใครต้องขอโทษผู้หญิงคนนั้น ‎ก็คือตำรวจนั่นแหละค่ะ
‎ฉันไม่ติดค้างคำขอโทษใคร ‎ฉันไม่ได้ทำให้ใครติดคุก
‎เข้มแข็งไว้นะคะ
‎ผมบริสุทธิ์!
‎มันเป็นการพิจารณาคดีที่สะเทือนขวัญ
‎เพราะมันไม่ใช่สิ่งที่คุณเห็นทุกวัน ซึ่งถือว่าโชคดี
‎มันเป็นเรื่องที่ร้ายแรงมาก
‎เพราะมันดูเหมือนเหยื่อถูกสุ่มเลือก
‎ซึ่งหมายความว่ามันเกิดขึ้นกับคนคนนี้ ‎เพราะความบังเอิญ ใช่ไหมคะ
‎และมันก็มีผลต่อความรู้สึกของคุณในทุกระดับ
‎ทั้งในฐานะผู้พิพากษาและในฐานะมนุษย์คนหนึ่ง
‎ผมเชื่อว่าหลักฐานแน่นหนา ‎จนทำให้ตัวเขาต้องรับโทษในที่สุด
‎อาจเป็นเพราะเขารู้สึกเหมือนเป็นจุดสนใจ
‎ผมจำได้ว่าเห็นเขาในทีวี
‎พูดกับสื่อตอนถูกนำตัวไปยังรถตู้ของตำรวจ
‎แต่มันเป็นเพราะความต้องการที่จะเป็นจุดสนใจ
‎มากกว่าความสำนึกผิด ‎หรือเพราะเขารู้สึกว่าเขาทำผิด
‎พวกเขาจับผมเป็นแพะคดีฆาตกรรม
‎พวกเขาเป็นอาชญากร ‎พวกเขาพยายามขัดขวางกระบวนการยุติธรรม
‎พวกเขาไม่มีสิทธิ์จับผมในคดีนี้
‎ฉันอยากรู้มานานเจ็ดปี สองเดือน 12 วัน ‎ว่าใครฆ่าลูกสาวฉัน
‎- คุณต้องการอะไรจากการพิจารณาคดีนี้ครับ ‎- ความยุติธรรมค่ะ
‎ความยุติธรรมสำหรับลูกสาวฉัน ‎ครั้งเดียวและเป็นครั้งสุดท้าย
‎หนึ่งในการให้ปากคำของโทนี่ คิง ‎ต่อเจ้าหน้าที่สืบสวน
‎เขาพยายามกล่าวหาโดลอเรส บาซเกซ
‎และดึงเธอกลับเข้ามาสู่การพิจารณาคดีเหล่านี้
‎ฉันไม่รู้อะไรเกี่ยวกับผู้ชายคนนี้เลย ‎ฉันไม่รู้อะไรทั้งนั้น
‎ฉันรู้แค่ว่าฉันเคยถูกดำเนินคดี ‎อย่างไม่เป็นธรรมมาครั้งหนึ่ง
‎และฉันก็กลัวมากว่ามันจะเกิดขึ้นอีก
‎ฉันบริสุทธิ์!
‎ฉันอยากให้ศาลยอมรับความบริสุทธิ์ของฉัน
‎ฉันไม่ควรต้องมาอธิบายตัวเองอยู่ตรงนี้
‎ฉันไม่ควรต้องอธิบายอะไรทั้งนั้น
‎แต่ความเห็นของประชาชน ‎และสังคมสเปนเรียกร้อง
‎เหนือสิ่งอื่นใด ‎ให้ฉันพิสูจน์ความบริสุทธิ์ของตัวเอง
‎เพื่อโรซิโอของฉัน โซเนียผู้น่าสงสาร ‎และผู้หญิงคนอื่นๆ อีกมากมาย
‎ไม่ เขาลงมือเอง ทุกครั้ง
‎เขาลงมือเอง ทุกครั้งที่เขาออกไป ‎เขาไปคนเดียว
‎และเขาก็จับหญิงสาวเหล่านั้น ‎ทำร้ายและฆ่าพวกเธอ
‎โดลอเรส บาซเกซโชคร้ายมาก ‎แต่ก็โชคดีมากด้วย
‎เธออาจยังอยู่ในคุก ‎หรือเพิ่งได้รับการปล่อยตัวเมื่อเร็วๆ นี้
‎มีคำสั่งให้พิจารณาคดีใหม่ ‎ไม่มีใครรู้ว่าผลจะออกมาเป็นยังไง
‎แต่ถ้าไม่พบตัวผู้กระทำผิดที่แท้จริง ‎เราก็ไม่รู้ว่าจะเกิดอะไรขึ้น
‎วันนี้ ศาลแห่งมาลากา ‎ตัดสินให้โดลอเรส บาซเกซพ้นผิด
‎คดีฆาตกรรมโรซิโอ วานนิงคอฟ
‎ส่งผลให้ประสบการณ์ที่แสนสาหัสนานกว่าสี่ปี ‎ของโดลอเรส บาซเกซสิ้นสุดลง
‎ผมพนันกับทุกคนได้เลย และเราก็ยืนยันมัน ‎ในคลังข่าวหนังสือพิมพ์ได้ ว่าการจับกุมโดลอเรส
‎ต้องเขียนข่าวมากกว่าการพ้นผิดของเธอ ‎หลายหน้ากระดาษมาก
‎นักข่าวที่เขียนแต่สิ่งเลวร้าย ‎น่ารังเกียจเกี่ยวกับเธอ
‎ไม่ได้พูดว่า "เราคิดผิด แย่จริงๆ ‎เราหลงลืมตัวไปขนาดนั้นได้ยังไง"
‎ซึ่งเป็นสิ่งที่ฉัน ‎หรือคนที่อยู่ในกลุ่มเคลื่อนไหวคงจะพูด
‎"แย่จัง เราคิดผิดจริงๆ ‎แม้แต่เราก็หลงลืมตัวไปกับมันได้ยังไง"
‎ไม่มีใครพูดอย่างนั้นเลยจริงๆ
‎มันเหมือนกับ ‎"ทำเรื่องอื่นกันต่อเถอะ เราเจอตัวฆาตกรแล้ว"
‎"ลืมผู้หญิงคนนั้นซะ ทำเรื่องอื่นกันต่อเถอะ"
‎ใช่ค่ะ นั่นมันก็แย่มากเช่นกัน
‎คนที่ทำให้เกิดความเสียหาย ‎ควรเป็นคนแรกที่ขอโทษ
‎และเห็นได้ชัดว่าระบบทำให้เกิดความเสียหาย
‎เท่าที่ผมรู้ รัฐไม่ได้จ่ายค่าชดเชยให้เธอ
‎ผมคิดว่านั่นเป็นความผิดพลาดอย่างใหญ่หลวง
‎ฉันคุยกับรูปนี้บ่อยมาก
‎เพราะเธอหัวเราะตลอด ‎ฉันพูดว่า "ลูกหัวเราะใส่แม่ตลอดเลยนะ"
‎ฉันบอกเธอว่า "ลูกสวยมากเลยนะจ๊ะ"
‎"ลูกสวยมากเลย ‎น่าเศร้าใจจริงๆ ที่ลูกไม่ได้อยู่ที่นี่กับแม่"
‎และดูเหมือนเธอจะยิ้มและเข้าใจ
‎เธอคือความสุข
‎เธอกอดจูบฉันตลอดและก็พูดว่า ‎"แม่สวยมากเลย"
‎เธอเป็นแบบนั้น
‎ตอนนี้ฉันอยู่คนเดียวโดยที่ไม่มีลูกสาว
‎คนพูดกันว่า ‎"คุณเข้มแข็งมาก สามีคุณก็เหมือนกัน"
‎ไม่ใช่ว่าฉันเข้มแข็งหรอกนะ ‎ฉันแค่ไม่มีทางเลือกนอกจากทนสู้กับมันต่อไป
‎มันน่าตกใจมาก
‎อธิบายไม่ได้ว่าฉันตกใจมากแค่ไหน ‎และชำระล้างตัวเองมากแค่ไหน
‎เพื่อพยายามขจัดโทนี่ ‎ขจัดความรู้สึกว่าโทนี่อยู่บนตัวฉัน
‎ใช่ค่ะ มันทำให้ฉันกลัวผู้ชาย แน่นอนค่ะ
‎แต่สิ่งที่ทำให้ฉันอยู่ต่อไปได้คือ ‎ลูกสาวและลูกชายของฉัน
‎ฉันต้องดูแลพวกเขา ฉันแค่ต้องทำหน้าที่แม่
‎ฉันได้รับโอกาสให้พูด
‎ฉันคิดว่ามันอาจช่วยให้ฉัน ‎ขจัดความรู้สึกค้างคาใจได้มากขึ้นอีกนิด
‎คิดว่าสิ่งที่เกิดขึ้นกับฉัน ‎มันสำคัญมากพอให้คุณมาสัมภาษณ์ฉันค่ะ
‎(มาดริด ‎ปี 2013)
‎การต่อสู้ของฉันยังไม่สิ้นสุด
‎มันไม่ใช่เรื่องเงินชดเชย
‎แต่เป็นการแสดงให้สังคมสเปนเห็นมากกว่า
‎ว่าฉันบริสุทธิ์และเป็นผู้บริสุทธิ์มาตลอด
‎เวลาฉันเดินไปตามถนน ‎คนจะได้ไม่ต้องเอาศอกดุนกัน
‎หรือถ้าฉันไปลองรองเท้า ‎ที่ห้างเอล กอร์เต อิงเกลส
‎แค่เอ่ยชื่อร้าน
‎ภายใน 20 นาที ผู้หญิงก็จะแห่กันมารุมล้อมฉัน
‎"ดูสินั่นใคร"
‎ฉันยังคงรอให้ใครสักคนมาขอให้ฉันให้อภัย
‎(โทนี่ อเล็กซานเดอร์ คิงถูกตัดสินว่าผิด)
‎(ข้อหาฆาตกรรมโรซิโอ วานนิงคอฟ ‎และโซเนีย การาบันเตส)
‎(เขาถูกตัดสินจำคุก 53 ปี)
‎(โดลอเรส บาซเกซยังไม่ได้รับค่าชดเชย)
‎(ไม่มีใครรับผิดชอบ)
‎(ไม่มีใครขอให้เธอให้อภัย)
‎(ถ้าคุณหรือคนที่คุณรู้จัก ‎ประสบกับความรุนแรงทางเพศ)
‎(กรุณาเยี่ยมชม ‎WWW.WANNATALKABOUTIT.COM)
‎(เพื่อหาข้อมูลเพิ่มเติมและวิธีจัดการกับวิกฤต)
‎คำบรรยายโดย ชายมาศ สายน้ำผึ้ง